open-index/open-wikipedia-markdown huggingface dataset:
രവി വർമ്മ രാജ

ഹൈദർ അലിയുടേയും ടിപ്പു സുൽത്താന്റെയും നേതൃത്വത്തിൽ നടന്ന മൈസൂരിന്റെ ആക്രമണങ്ങൾക്കെതിരേയും (1766–1768 , 1774–1791)ബ്രിട്ടീഷ് ഈസ്റ്റ് ഇന്ത്യാ കമ്പനിക്കെതിരേയും യുദ്ധം ചെയ്ത സാമൂതിരിയുടെ ഒരു സാമന്തരാജാവാണ് **പടിഞ്ഞാറേ കോവിലകത്തെ രവി വർമ്മ രാജ**(1745–1793). 

## അവലംബം

*.
*
*.
*
*
*.
*.
*

വർഗ്ഗം:കേരളചരിത്രം
വർഗ്ഗം:കോഴിക്കോട്
രജനീഗന്ധി

1980ൽ എം. കൃഷ്ണൻ നായരുടെ സംവിധാനത്തിൽ എൻ.ജി ജോൺ നിർമ്മിച്ച ഒരു മലയാള സിനിമയാണ് ***രജനീഗന്ധി***. മധു, ലക്ഷ്മി, അടൂർ ഭാസി, ജോസ് എന്നിവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നു. ഈ ചിത്രത്തിലെ യൂസഫലികേച്ചേരി രചന നടത്തിയ ഗാനങ്ങൾക്ക് ഈണം നൽകിയത് ജി.ദേവരാജൻ ആയിരുന്നു.

## അഭിനേതാക്കൾ

*മധു- ഡോക്ടർ ഗോപിനാഥ്
*ലക്ഷ്മി-സുമതി
*അടൂർ ഭാസി- മുത്തശ്ശൻ
*ജോസ് -മുരളി
*രവികുമാർ- കൃഷ്ണകുമാർ
*ഷർമ്മിള- മാലതി (കൃഷ്ണകുമാരിന്റെ ഭാര്യ)
*റോജാ രമണി- ഉഷ (മുരളീയുടെ ഭാര്യ)
*മണവാളൻ ജോസഫ്- മാലതിയുടെ അച്ഛൻ
*ശ്രീലത- ഭാരതി
*പ്രതാപചന്ദ്രൻ- ഉഷയുടെ അച്ഛൻ
*കുതിരവട്ടം പപ്പു- ഭാരതിയുടെ ഭർത്താവ്
*പി ആർ. മേനോൻ- മാസ്റ്റർ
*പറവൂർ ഭരതൻ- വേലക്കാരൻ
*കുണ്ടറ ജോണി
*സിൽക് സ്മിത- ഷീല 

## ഗാനങ്ങൾ
യൂസഫലികേച്ചേരി രചിച്ച് ജി. ദേവരാജൻ സംഗീതം നൽകിയ നാലു ഗാനങ്ങളാണ് ഈ പടത്തിലുള്ളത് 

## അവലംബം

## പുറത്തേക്കുള്ള കണ്ണികൾ
* 

## ചിത്രം കാണുവാൻ
* രജനീഗന്ധി

വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു-ലക്ഷ്മി ജോഡി
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:യൂസഫലി- ദേവരാജൻ ഗാനങ്ങൾ
വർഗ്ഗം:ലക്ഷ്മി അഭിനയിച്ച ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
രാംദാസ് വൈദ്യർ

കുറിക്കുകൊള്ളുന്ന ആക്ഷേപഹാസ്യത്തിലുടെ മലയാളികളെ ചിരിപ്പിച്ച കോഴിക്കോടിന്റെ ചിരിവൈദ്യനാണ് **രാംദാസ് വൈദ്യർ**. ആയുർവേദപാരമ്പര്യമുള്ള കുടുംബത്തിൽ ജനനം. കോഴിക്കോട് ആര്യവൈദ്യവിലാസിനി വൈദ്യശാലയുടെ സ്ഥാപകനായിരുന്ന കലൂർ നീലകണ്ഠൻവൈദ്യരുടെ പുത്രൻ. കേരളത്തിൽ ആദ്യമായി ഒരു തെങ്ങുകയറ്റകോളേജ് സ്ഥാപിച്ചു. ഇതിന്റെ ഉദ്ഘാടനം നിർവ്വഹിച്ചത് അന്നത്തെ ജില്ലാകളക്ടർ ചൌഹാൻ ആയിരുന്നു. ബാർ അറ്റാച്ച്ഡ് ഹോട്ടലുകൾക്ക് പകരമായി ടെംപിൾ അറ്റാച്ച്ഡ് ലോഡ്ജ് ഉണ്ടാക്കി.രാവിലെ അലക്കുകാരുടെ മർദ്ദനവും വൈകീട്ട് രാഷ്ട്രീയക്കാരുടെ പ്രസംഗങ്ങളും ക്ഷമയോടെ സഹിച്ചതിന് മുതലക്കുളത്തെ അലക്കുകല്ലുകളെ പൊന്നാടയണിയിച്ച് ആദരിച്ചു. ബാംഗ്ലൂരിൽ ലോകസൌന്ദര്യമത്സരം നടന്നപ്പോൾ രാംദാസ് വൈദ്യർ കേരളസാംസ്കാരികവേദി രൂപവത്കരിച്ച് അതിന്റെ നേതൃത്വത്തിൽ കോഴിക്കോട് ടൌൺഹാളിൽ വച്ച് വിരൂപമത്സരം നടത്തി വിരൂപറാണിയെയും വിരൂപരാജനെയും തിരഞ്ഞെടുക്കുകയുണ്ടായി.ഇത് വോയ്സ് ഓഫ് അമേരിക്കയിലും ബിബിസി വേൾഡിലും ചർച്ചാവിഷയമായിരുന്നു. ഭാര്യയുടെ സേവനം ശ്രേഷ്ഠമായികണ്ട് അവർക്ക് പെൻഷൻ നല്കാൻ ഭർത്താക്കന്മാർ ബാദ്ധ്യസ്ഥരാണെന്ന് അദ്ദേഹം പ്രസ്താവിക്കുകയും സ്വന്തം പത്നിക്ക് ആജീവനാന്തപെൻഷൻ നല്കിക്കൊണ്ട് മാതൃക കാണിക്കുകയും ചെയ്തു. 1998-ൽ രാംദാസ് വൈദ്യർ അന്തരിച്ചു.  രാംദാസ് അനുസ്മരണസമിതി വർഷംതോറും അനുസ്മരണസമ്മേളനങ്ങളും പരദൂഷണംപറച്ചിൽ മത്സരം പോലുള്ള പരിപാടികളും നടത്താറുണ്ട്.

## അവലംബം

വർഗ്ഗം:മലയാള ഹാസ്യസാഹിത്യകാരന്മാർ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:1998-ൽ മരിച്ചവർ
വർഗ്ഗം:ഒക്ടോബർ 22-ന് മരിച്ചവർ
അഴികളില്ലാത്ത ആകാശം

പ്രമുഖ സ്വാതന്ത്ര്യസമര സേനാനി അബ്ദുറഹ്മാനെ കുറിച്ച് സാഹിത്യകാരൻ എൻ.പി. മുഹമ്മദ് രചിച്ച  *മുഹമ്മദ് അബ്ദുറഹ്മാൻ:ഒരു നോവൽ* എന്ന ഗ്രന്ഥത്തിലെ അവസാന അദ്ധ്യായമാണ് **അഴികളില്ലാത്ത ആകാശം**.

കേരള സർക്കാർ വിദ്യാഭ്യാസവകുപ്പ് ഒൻപതാം ക്ലാസ്സിലേക്കായി പുറത്തിറക്കിയ കേരളപാഠാവലി മലയാളം പാഠപുസ്തകത്തിലെ അഞ്ചാം അദ്ധ്യായത്തിൽ മൂന്നാം ഭാഗമായി പഠിക്കാന്നുള്ളതാണ് "അഴികളില്ലാത്ത ആകാശം". ജീവചരിത്ര നോവൽ എന്നിത് അറിയപ്പെടുന്നു.

## അവലംബം
ബാവലി

വയനാട് ജില്ലയിൽ മാനന്തവാടി താലൂക്കിൽ തിരുനെല്ലി പഞ്ചായത്തിൽ സ്ഥിതി ചെയ്യുന്ന ഗ്രാമമാണ് **ബാവലി**. മാനന്തവാടിയിൽ നിന്നു പതിനാറ് കിലോമീറ്റർ അകലെയുളള ഈ ഗ്രാമം കേരള-കർണ്ണാടക അതിർത്തിയാണ്. ബാവലി മഖാമിൽ നിന്നാണ് ഗ്രാമത്തിന് ഈ പേര് കിട്ടിയത് എന്ന് വിശ്വസിക്കുന്നു. ബാവ അലിയുടെ എന്ന പേരിൽ നിന്നാണ് ബാവലി എന്ന നാമം വന്നു ചേർന്നത് എന്നു കരുതുന്നു. വില്യം ലോഗന്റെ മലബാർ മാന്വലിൽ ഈ ഗ്രാമത്തെക്കുറിച്ച് പരാമർശിക്കുന്നുണ്ട്. കാട്ടിക്കുളം വഴി കാട്ടിലൂടെയുളള തന്റെ യാത്രയും ബാവലി പുഴയിൽ നിന്ന് മീൻ പിടിച്ചതും സ്ത്രീകൾ വെളളം കുടത്തിലാക്കി തലയിലേറ്റി കൊണ്ടു പോകുന്നതിനെക്കുറിച്ചും മലബാർ മാന്വലിൽ വിശദികരിക്കുന്നുണ്ട്. പഴശ്ശി പടയാളികളും ബ്രിട്ടീഷ് പട്ടാളവും ബാവലിയിൽ വെച്ച് ഏററുമുട്ടിയതും ലോഗൻ വിശദീകരിക്കുന്നു.

ജനസംഖ്യയിൽ ആദിവാസി വിഭാഗത്തിൽപ്പെട്ടവരാണധികം. അടിയ, കാട്ടുനായ്ക്ക, പണിയ വിഭാഗങ്ങളിൽപ്പെട്ടവരാണിവർ. മീൻകൊല്ലി, പായ്മൂല, തുറമ്പൂർ എന്നിവിടങ്ങളിലാണ് ആദിവാസി കോളനികളുളളത്. വേഡ ഗൗഡരാണ് മറെറാരു വിഭാഗം. ടിപ്പുവിന്റെ കാലത്ത് കർണ്ണാടകയിലെ ചിത്രദുർഗ്ഗയിൽ നിന്നു കുടിയേറിയവരാണിവർ. നിലമ്പൂരിൽ നിന്നും മറ്റും വന്നരാണ് മുസ്ലീം വിഭാഗം. ക്രിസ്ത്യാനികൾ എണ്ണത്തിൽ വളരെ കുറവാണ്.

മൂന്നു ഭാഗവും വനവും ഒരു ഭാഗം പുഴയുമാണ് അതിര്. ബാവലി പുഴയ്ക്ക് കുറുകെ കെട്ടിയിരിക്കുന്ന പാലം കടന്നാൽ കർണ്ണാടകയാണ്.

ഫോറസ്ററ് ഓഫീസ്, പ്രാഥമിക ആരോഗ്യ കേന്ദ്രം, അംഗൺവാടി, ഗവ യു പി സ്കൂൾ ബാവലി എന്നിവയാണിവിടെയുളള സർക്കാർ സ്ഥാപനങ്ങൾ. ഫോറസ്ററ്, എക്സൈസ്, വാണിജ്യ നികുതി ചെക് പോസ്ററുകളും ഇവിടെ ഉണ്ട്. ബാവലി മഖാം, കരിങ്കാളി ക്ഷേത്രം എന്നിവയാണ് ബാവലിയിലെ ആരാധനാലയങ്ങൾ.

## തുറമ്പൂർ - നെൽകൃഷിക്ക് പ്രധാന്യമുള്ള ബാവലിയിലെ വയലോര പ്രദേശമാണ് തുറമ്പൂർ. മല്ലൻ എന്ന ഇവിടുത്തെ ഒരു പ്രധാന കർഷകൻ വർഷങ്ങളായി നാടൻ നെൽവിത്തിനങ്ങൾ ഇവിടെ കൃഷി ചെയ്തുവരുന്നു.കൂടാതെ നല്ലയിനം മരച്ചീനിയും ചേന എന്നിവയും ഇദ്ധേഹം വർഷങ്ങളായി കൃഷി ചെയ്തു വരുന്നു.പരമ്പരാഗത കൃഷിരീതികളെ കുറച്ച് ഇദ്ദേഹത്തിന്  നല്ല പാണ്ഡിത്യമുണ്ട് .

## പുറംകണ്ണികൾ

വർഗ്ഗം:വയനാട് ജില്ലയിലെ ഗ്രാമങ്ങൾ
സാൽക്കിയ പ്ലീനം

കമ്മ്യൂണിസ്റ്റ് പാർട്ടി ഓഫ് ഇന്ത്യാ മാർക്സിസ്റ്റിന്റെ പ്രത്യേക സമ്മേളനങ്ങളിൽ പ്രധാനപ്പെട്ടതാണ് 1978 ഡിസംബർ 27 മുതൽ 31 വരെ പശ്ചിമബംഗാളിലെ സാൽക്കിയയിൽ ചേർന്ന **സാൽക്കിയ പ്ലീനം**. പരമോന്നത സമ്മേളനമായ പാർട്ടി കോൺഗ്രസിലല്ലാതെ പ്രത്യയശാസ്ത്ര - സംഘടനാ വിഷയങ്ങൾ ചർച്ച ചെയ്യുന്നതിനായി സി.പി.ഐ (എം) സംഘടിപ്പിക്കുന്ന പ്രത്യേക സമ്മേളനമാണ് പ്ലീനങ്ങൾ. അതേവർഷമാദ്യം ജലന്ധറിൽ നടന്ന പത്താം പാർട്ടി കോൺഗ്രസിന്റെ തീരുമാനപ്രകാരം പാർടിയുടെ സംഘടനാപരമായ പ്രശ്‌നങ്ങൾ ചർച്ച ചെയ്‌തു തീരുമാനമെടുക്കാനും ബഹുജനാടിത്തറ വർദ്ധിപ്പിക്കാനുമുള്ള വഴികൾ തേടാനുമാണ് സാൽക്കിയ പ്ലീനം ചേർന്നത്. 

കേന്ദ്രഭരണത്തിൽ ആദ്യ കോൺഗ്രസിതര സർക്കാർ ജനതാപാർട്ടിയുടെ നേതൃത്വത്തിൽ അധികാരത്തിലേറിയതിനെ തുടർന്നാണ് സി.പി.ഐ (എം) ന്റെ സ്വാധീനം ഇന്ത്യയൊട്ടാകെ വ്യാപിപ്പിക്കണമെന്ന ലക്ഷ്യത്തോടെയുള്ള പദ്ധതികൾ ആവിഷ്കരിക്കാൻ ഈ സമ്മേളനം ചേർന്നത്. എന്നാൽ സമ്മേളനം അംഗീകരിച്ച തീരുമാനങ്ങൾ ഫലപ്രദമായി നടപ്പാക്കാനായില്ല എന്ന് വിമർശനങ്ങളും പഠനങ്ങളും ചൂണ്ടിക്കാട്ടുന്നു.  

## അവലംബം

വർഗ്ഗം:കമ്മ്യൂണിസം
2017

ഗ്രിഗോറിയൻ കലണ്ടർ പ്രകാരം ഞായറാഴ്ച ആരംഭിക്കുന്ന ഒരു വർഷമാണ് 2017 (MMXVII). ഗ്രിഗോറിയൻ കലണ്ടർ പ്രകാരം ക്രിസ്ത്വബ്ദത്തിലെ 2017 -ആമത്തെയും ഇരുപത്തൊന്നാം നൂറ്റാണ്ടിലെ പതിനേഴാമത്തെയും വർഷമാണിത്.
## 2017-ൽ മരിച്ചവർ
* ഹമീദലി ഷംനാട്
* ഓം പുരി
## ഇതും കാണുക
* :വർഗ്ഗം:2017-ൽ മരിച്ചവർ

## അവലംബം

വർഗ്ഗം:വർഷങ്ങൾ
വർഗ്ഗം:2017
വർഗ്ഗം:2010-കൾ
വർഗ്ഗം:കാലഗണന - അപൂർണ്ണലേഖനങ്ങൾ
നിറച്ചാർത്ത്

തൃശ്ശൂർ ജില്ലയിൽ വടക്കാഞ്ചേരി മുനിസിപ്പാലിറ്റിയിലെ എങ്കക്കാട് എന്ന പ്രദേശത്ത് 2015 മുതൽ നടത്തി വരുന്ന ദേശീയ ചിത്രരചനാ ക്യാമ്പാണ് നിറച്ചാർത്ത്. എങ്കക്കാട് സ്ഥിതി ചെയ്യുന്ന രാമസ്മാരക ലോവർ പ്രൈമറി സ്കൂളിന്റെ സംരക്ഷണസമിതിയുടെ നേതൃത്വത്തിലാണ് നിറച്ചാർത്ത് സംഘടിപ്പിക്കപ്പെടുന്നത്. രാജ്യത്തിന്റെ വിവിധ ഭാഗങ്ങളിൽ നിന്നുള്ള പ്രശസ്തരായ ചിത്രകാരന്മാർ പങ്കെടുക്കുന്ന ക്യാമ്പാണ്. ക്യാമ്പിലെ ചിത്രങ്ങളുടെ വിൽപ്പനയിലൂടെ ലഭിക്കുന്ന വരുമാനം സ്കൂളിന്റെ പുരോഗമന പ്രവർത്തങ്ങൾക്കായാണ് ഉപയോഗപ്പെടുത്തുന്നത്. ക്യാമ്പിനോടൊപ്പം തന്നെ വിദ്യാർത്ഥികൾക്കുള്ള ചിത്രരചനാ കളരിയും നടത്തുന്നു.

**നിറച്ചാർത്ത് 2015**

2015 ജനുവരി 16,17,18 തിയതികളിലായാണ് നിറച്ചാർത്ത് 2015 നടന്നത്. ക്യാമ്പിനോട് അനുബന്ധിച്ച് വിദ്യാർത്ഥികളുടെ ചിത്രരചനാ കളരിയും കലാപരിപാടികളും നടന്നു. രാജ്യത്തിന്റെ വിവിധ ഭാഗങ്ങളിൽ നിന്നുള്ള ചിത്രകാരന്മാർ പങ്കെടുത്ത ക്യാമ്പിൽ വരച്ച ചിത്രങ്ങളുടെ പ്രദർശനവും വിൽപ്പനയും നടന്നു. 

**നിറച്ചാർത്ത് 2016**

2016 ജനുവരി 2,3,4 തിയതികളിലായി കേരള ലളിതകലാ അക്കാദമിയുടെ സഹകരണത്തോടെ വിദ്യാർത്ഥികൾക്കായുള്ള ത്രിദിന ചിത്രരചനാ കളരി നടന്നു. കളരിയുടെ രണ്ടാം ദിനത്തിൽ "പരിസ്ഥിതിയും ആരോഗ്യവും" എന്ന വിഷയത്തിൽ സെമിനാറും, തദ്ദേശീയർ ചേർന്ന് അണിയിച്ചൊരുക്കിയ കലാസന്ധ്യയും നടന്നു.
2016 ജനുവരി 15,16,17 തിയതികളിലായാണ് ദേശീയ ചിത്ര/ശില്പ കലാ ക്യാമ്പ് നടക്കുന്നത്.

വർഗ്ഗം:ഇന്ത്യൻ ചിത്രകല
തിരുവനന്തപുരം ഗ്രീൻഫീൽഡ് സ്റ്റേഡിയം

കേരളത്തിലെ തിരുവനന്തപുരം ജില്ലയിൽ കാര്യവട്ടത്ത് സ്ഥിതി ചെയ്യുന്ന അന്താരാഷ്ട്രസ്റ്റേഡിയമാണ് **തിരുവനന്തപുരം ഗ്രീൻഫീൽഡ് സ്റ്റേഡിയം**. ഇന്ത്യയിലെ ആദ്യത്തെ DBOT (design, build, operate and transfer) സ്റ്റേഡിയമാണിത്. 50000 വരെ കാണികളെ ഉൾക്കൊള്ളുവാനുള്ള ശേഷിയാണ് ഈ സ്റ്റേഡിയത്തിനുള്ളത്. 2015 ലെ ദേശീയ ഗെയിംസിനും 2015 സാഫ് ചാമ്പ്യൻഷിപ്പിനും ഈ സ്റ്റേഡിയം വേദിയായി.

## അന്താരാഷ്ട്രമത്സരങ്ങൾ

### ക്രിക്കറ്റ്

2015 ലെ സാഫ് ചാമ്പ്യൻഷിപ്പിന് ആതിഥ്യം വഹിച്ചത് ഈ സ്റ്റേഡിയമാണ്. ആകെ 15 മത്സരങ്ങളാണ് ഇവിടെ നടന്നത് 

## അവലംബം

വർഗ്ഗം:കേരളത്തിലെ സ്റ്റേഡിയങ്ങൾ
സ്പേസ് എക്സ്

അമേരിക്കയിലെ കാലിഫോർണിയ കേന്ദ്രീകരിച്ചു‌ പ്രവർത്തിക്കുന്ന ഒരു സ്വകാര്യ ബഹിരാകാശ-സംരംഭമാണ് **സ്പേസ് എക്സ്** (*സ്പേസ് എക്സ്പ്ലോറേഷൻ ടെക്നോളജീസ് കോർപ്പറേഷൻ*). പെയ്പാലിന്റെയും ടെസ്‌ല മോട്ടോഴ്സിന്റെയും സ്ഥാപകനായ ഈലോൺ മസ്ക് ആണ് ഇതിന്റെ സി.ഇ.ഓ. ബഹിരാകാശ യാത്രയിൽ ശ്രദ്ധ കേന്ദ്രീകരിക്കുന്ന സ്പേസ് എക്സിന്റെ ലക്ഷ്യം അതിന്റെ ചെലവു കുറക്കുക എന്നതും ചൊവ്വാ കുടിയേറ്റം സാധ്യമാക്കുക എന്നതുമാണ്. സ്പേസ് എക്സിന്റെ ഫാൽക്കൺ ശ്രേണിയിലുള്ള റോക്കറ്റുകൾ വിക്ഷേപണ്ത്തിനു ശേഷം തിരിച്ച് ലാന്ഡ് ചെയ്യുന്ന തരത്തിലുള്ളവയാണു്. അതേസമയം ഡ്രാഗൺ ശ്രേണി റോക്കറ്റുകൾ അന്താരാഷ്ട്ര ബഹിരാകാശനിലയത്തിലേക്ക് സാധനങ്ങൾ എത്തിക്കാൻ പ്രാപ്തമായവയാണ്.

2008 -ൽ ദ്രവരൂപത്തിലുള്ള ഇന്ധനം ഉപയോഗിച്ച് ഒരു റോക്കറ്റിനെ ഭ്രമണപഥത്തിൽ എത്തിക്കുന്ന ആദ്യത്തെ സ്വകാര്യ കമ്പനി, 2010 -ൽ ഒരു ബഹിരാകാശവാഹനം വിക്ഷേപിക്കുകയും ഒരു തകരാറും കൂടാതെ തിരിച്ചു ഭൂമിയിൽ ഇറക്കുകയും ചെയ്ത ആദ്യ സ്വകാര്യ കമ്പനി എന്നീ നിലകളിൽ സ്‌പേസ് എക്സ് പ്രശസ്തിയർജിച്ചു. ഡിസംബർ 21, 2015 ന് സ്‌പേസ് എക്സ് വിക്ഷേപിച്ച ഒരു റോക്കറ്റിന്റെ ആദ്യഘട്ടം, വിക്ഷേപണം നടത്തിയ സ്ഥലത്ത് തന്നെ കേടുപാടൊന്നും കൂടാതെ കുത്തനെ തിരിച്ചിറക്കി. ഏപ്രിൽ 8, 2016 -ന് മറ്റൊരു പരീക്ഷണത്തിൽ ഇത്തരത്തിൽ വിക്ഷേപിച്ച ഒരു റോക്കറ്റിന്റെ ആദ്യഘട്ടം കടലിൽ നിർത്തിയിട്ട ഒരു ഡ്രോൺ പ്ലാറ്റ്ഫോമിൽ കുത്തനെ തിരികെയിറക്കാനും കമ്പനിക്ക് കഴിഞ്ഞു. 

2006 -ൽ അന്താരാഷ്ര ബഹിരാകാശ കേന്ദ്രത്തിലേക്ക് ആവശ്യമായ വസ്തുക്കൾ എത്തിച്ചുകൊടുക്കുന്നതിന് നാസ സ്‌പേസ് എക്സുമായി കരാറിൽ ഒപ്പുവച്ചു. ഇതിനെ തുടർന്ന് അവർ മെയ് 2015 വരെ ഉള്ള കാലഘട്ടത്തിൽ ബഹിരാകാശ കേന്ദ്രത്തിലേക്ക് ഇത്തരത്തിൽ ഉള്ള ആറ് പറക്കലുകൾ നടത്തി. 

## അവലംബം

## കൂടുതൽ വായനയ്ക്ക്
*Vance, Ashlee.  *Elon Musk : How the Billionaire CEO of SpaceX and Tesla is Shaping our Future*. Virgin Books (2015). ISBN 9780753555620

## പുറംകണ്ണികൾ

* 
* ''Kwajalein Atoll and Rockets'' (Candid and highly unofficial blog by Elon Musk's brother Kimbal, with on-site pictures and reporting.)
* 
* Michael Belfiore's notes from SpaceX pre-launch conference in 2005 
* 

വർഗ്ഗം:ബഹിരാകാശഗവേഷണകേന്ദ്രങ്ങൾ
വർഗ്ഗം:അമേരിക്കൻ_ഐക്യനാടുകളിലെ_എയ്റോസ്പേസ്_കമ്പനികൾ
മുസ്വഅബ് ഇബ്നു ഉമൈർ

പ്രവാചകൻ മുഹമ്മദിന്റെ  സഹചാരിയാണ് മുസ്വഅബ് ഇബ്നു ഉമൈർ ()(മരണം 625).

ഖുറൈശി ഗോത്രത്തിൽ, ബനൂ അബ്ദിദ്ദാർ വംശത്തിൽ ഉമൈറുബ്നു ഹാശിമിന്റെ മകനായി ക്രി. വ. 625-ലാണു ഉമൈറ് ജനിച്ചത്. ഐശ്വര്യത്തിന്റേയും സുഖസമൃദ്ധിയുടെയും ഇടയിലാണു വളർന്നത്. ഖുറൈശികളിൽ സൗന്ദര്യത്തിൽ മികച്ചുനിന്ന മ്വുസ് അബ് ബ്നു ഉമൈറിനെ ഏറ്റവും പരിമളമുള്ള വ്യക്തി എന്നാണു മക്കയിൽ അറിയപ്പെട്ടിരുന്നത്. മക്കയിൽ ശത്രുക്കളുടെ പീഡനം ഭയന്ന് നബിയുടെ അനുയായികൾ അബീസീനിയയിലേക്കു പലായനം ചെയ്തപ്പോൾ ഉമൈറും അവരെ പിന്തുടർന്നു.

## ഇതു കൂടി കാണുക
സ്വഹാബികളുടെ പട്ടിക‎

വിഭാഗം:ഇസ്ലാമികം
വിഭാഗം:സ്വഹാബികൾ‎

## അവലംബം
അബ്ദുല്ല ഇബ്ൻ ഉമ്മി മക്തൂം

പ്രവാചകൻ മുഹമ്മദിന്റെ  സഹചാരിയാണ് **അബ്ദുല്ല ഇബ്ൻ ഉമ്മി മക്തൂം** () (മരണം 636).

മക്കയിലെ ഖുറൈശി ഗോത്രത്തിൽ ഫഖീസുബ്നു സാഇദിന്റെ മകനായി ജനിച്ചു. ജന്മനാ അന്ധനായിരുന്നു. മാതാവ്: അബ്ദുല്ലയുടെ പുത്രി ആതിക. മുഹമ്മദ് നബിയുടെ ഭാര്യ ഖദീജയുടെ അമ്മാവന്റെ മകനായിരുന്നു, ഉമ്മി മക്തൂം. നബിയോടുള്ള ആഭിമുഖ്യവും ഖുർ-ആൻ മനഃപാഠമാക്കാനുള്ള അതിരറ്റ ആഗ്രഹവും കാരണം കിട്ടുന്ന ഒരവസരവും അദ്ദേഹം പാഴാക്കിയിരുന്നില്ല. 

ഇദ്ദേഹത്തെക്കുറിച്ച് ഖുർ-ആനിൽ ഒരദ്ധ്യായം തന്നെയുണ്ട്. ഖുറൈശി പ്രമുഖരായ ശൈബത്, അബൂജഹൽ എന്നപേരിൽ കുപ്രസിദ്ധനായ അമ്ര് ബിനു ഹിശാം, ഉമയ്യത് ബിൻ ഖലഫ്, ഖാലിദിന്റെ പിതാവ് വലീദുബ്നു മുഗീറ എന്നിവരുമായി ഒരു ചർച്ച നടന്നു കൊണ്ടിരിക്കുമ്പോൾ കയറിച്ചെന്ന കുരുടനായ ഉമ്മിമക്തൂമിനെ നബി അവഗണിച്ചു. ആ സന്ദർഭത്തിലാണു പ്രസ്തുത ഖുർ-ആൻ അവതരിച്ചത്എന്ന് വിശ്വസിക്കപ്പെടുന്നു
.

## ഇതു കൂടി കാണുക
സ്വഹാബികളുടെ പട്ടിക‎

വിഭാഗം:ഇസ്ലാമികം
വിഭാഗം:സ്വഹാബികൾ‎
വർഗ്ഗം:അന്ധരായിരുന്നവർ
വർഗ്ഗം:636-ൽ മരിച്ചവർ
വർഗ്ഗം:അന്ധർ

## അവലംബം
വാരാമ്പറ്റ മോസ്ക്

വാരാന്പറ്റ പള്ളി, ഏകദേശം 400 വര്ഷങ്ങള്ക്ക് മുന്പാണ്(എ.ഡി 1600) വാരാന്പറ്റ പള്ളി നിര്മിക്കപ്പെടുന്നത്.
കേരളത്തിലെ സ്റ്റേഡിയങ്ങളുടെ പട്ടിക

കേരളത്തിലെ സ്റ്റേഡിയങ്ങളെ കാണികളെ ഉൾക്കൊള്ളുവാനുള്ള ശേഷിയുൾപ്പെ‌ടെയുള്ള വിവരങ്ങൾ സഹിതം നൽകിയിരിക്കുന്നു.

## അവലംബം

വർഗ്ഗം:കേരളത്തിലെ സ്റ്റേഡിയങ്ങൾ
രിയാളുസ്വാലിഹീൻ

പ്രസിദ്ധ ഇസ്ലാമിക പണ്ഡിതൻ ഇമാം നവവി രചിച്ച വിശ്രുത ഗ്രന്ഥമാണ് **രിയാളുസ്വാലിഹീൻ**.പ്രവാചകൻ മുഹമ്മദ് നബിയുടെ വാക്കുകളും പ്രവർത്തികളും മൗനാനുവാദങ്ങളെയെല്ലാം വിളിക്കപ്പെടുന്ന ഹദീസുകളുടെ ഒരു സംക്ഷിപ്തമാണ് ഈ ഗ്രന്ഥം.

അബൂ സകരിയ്യ മുഹ്‌യദ്ദീൻ യഹ്‌യ ഇബ്ൻ ശറഫ് അൽ നവവി എന്നാണ്‌ ഗ്രന്ഥകാരന്റെ മുഴുവൻ പേര്.
ഏറ്റവും കൂടുതൽ പാരായണം ചെയ്യപ്പെടുന്ന ഹദീസ് സമാഹാരമാണ്m രിയാളുസ്വാലിഹീൻ എന്ന്‌ വിശേഷിപ്പിക്കപ്പെടുന്നു.

## ഉള്ളടക്കം

ഇമാം ബുഖാരി, ഇമാം മുസ്‌ലിം, ഇമാം അബൂദാവൂദ്, ഇമാം തിർമിദി, ഇമാം നസാഈ, ഇമാം ഇബ്‌നു മാജ, ഇമാം ഹാകിം, ഇമാം മാലിക്, ഇമാം ബിർഖാനി, ഇമാം ദാറഖുത്‌നി തുടങ്ങിയവരുടെ ഹദീസ് സമാഹാരങ്ങളിൽ നിന്നുള്ള ഹദീസുകളാണ് ഇതിൽ ഉൾപ്പെടുത്തിയിട്ടുള്ളത്.

## അവലംബം


വർഗ്ഗം:ഇസ്ലാമികഗ്രന്ഥങ്ങൾ
വർഗ്ഗം:ഹദീഥ് സമാഹാരങ്ങൾ
ഷീന ബോറ കൊലക്കേസ്

മുംബൈ മെട്രോയിൽ ജോലി ചെയ്തിരുന്ന ഷീനാ ബോറ എന്ന യുവതിയെ, അപ്രതീക്ഷിതമായി കാണാതാവുകയും, അതുമായി ബന്ധപ്പെട്ടു ഷീനയുടെ അമ്മ ഇന്ദ്രാണി മുഖർജിയേയും, രണ്ടാനച്ഛൻ  സഞ്ജീവ് ഖന്നയേയും, ഇന്ദ്രാണിയുടെ ഡ്രൈവർ ശ്യാംവർ റായിയേയും പോലീസ് അറസ്റ്റു ചെയ്യുകയുണ്ടായി. ഇവരെ ചോദ്യം ചെയ്തതിൽ നിന്നും, ഷീനയെ ഇവർ മൂന്നു ചേർന്നു കൊലപ്പെടുത്തുകയും, മൃതദേഹം തെളിവുകൾ നശിപ്പിക്കാനായി കത്തിച്ചു കളയുകയും ചെയ്തു എന്ന് ഇവർ പോലീസിനോടു സമ്മതിച്ചു. റായിയും ഖന്നയും പോലീസിനോടു കുറ്റസമ്മതം നടത്തിയെങ്കിലും, ഷീന മരിച്ചിട്ടില്ലെന്നും അവർ അമേരിക്കയിൽ ജീവിച്ചിരിക്കുന്നുവെന്നുമാണ് ഇന്ദ്രാണി പോലീസിനോടു പറഞ്ഞത്.

## ആദ്യകാല ജീവിതം
1987 ഫെബ്രുവരി 11 ന് മേഘാലയിലെ ഷില്ലോങ്ങിലാണ്  ഷീന ബോറ ജനിച്ചത്. മാധ്യമരംഗത്തെ പ്രമുഖനായ സിദ്ധാർത്ഥ ദാസും, ഇന്ദ്രാണി മുഖർജിയുമാണ് മാതാപിതാക്കൾ. കുട്ടികളെ തന്റെ മാതാപിതാക്കളെ ഏൽപ്പിച്ചുകൊണ്ടു ഉപരിപഠനത്തിനായി ഇന്ദ്രാണി കൽക്കത്തിയിലേക്കു താമസം മാറ്റി. ഷീനയും സഹോദരനും മുത്തച്ഛനും, മുത്തശ്ശിക്കുമൊപ്പം ഗുവഹാത്തിയിലാണ് വളർന്നത്. 1989 ൽ ഇന്ദ്രാണി സിദ്ധാർത്ഥ ദാസിൽ നിന്നും വിവാഹമോചനം നേടുകയും, സഞ്ജീവ് ഖന്നയെ വിവാഹം ചെയ്യുകയും ചെയ്തു. 2002 ൽ ഇരുവരും വേർപിരിഞ്ഞു. ഇന്ദ്രാണി പിന്നീട് പീറ്റർ മുഖർജിയെ വിവാഹം ചെയ്തു.

2009 ൽ മുംബൈയിലെ സെന്റ്.സേവ്യേഴ്സ് കോളേജിൽ നിന്നും ഷീന ബിരുദം കരസ്ഥമാക്കി. 2009 ൽ റിലയൻസ് ഇൻഫ്രാസ്ട്രക്ചർ എന്ന കമ്പനിയിൽ മാനേജ്മെന്റ് ട്രെയിനിയായി ഷീന ഔദ്യോഗിക ജീവിതം ആരംഭിച്ചു. 2011 ജൂണിൽ മുംബൈ മെട്രോ എന്ന ട്രാൻസ്പോർട്ട് കമ്പനിയിൽ അസിസ്റ്റന്റ് മാനേജരായി ഷീന നിയമിതയായി.

## തിരോധാനം
2012 ൽ ഏപ്രിൽ 24 ന് ഷീന താൻ ജോലി ചെയ്തിരുന്ന സ്ഥാപനത്തിൽ അവധിക്കപേക്ഷിക്കുകയും, അതോടൊപ്പം തന്റെ രാജിക്കത്ത് സമർപ്പിക്കുകയും ചെയ്തു. അതേ ദിവസം തന്നെ, കാമുകനായ രാഹുൽ മുഖർജിയുമായുള്ള ബന്ധം താൻ ഉപേക്ഷിക്കുകയാണെന്നു കാണിച്ചുകൊണ്ടുള്ള ഒരു എസ്.എം.എസ് ഷീനയുടെ ഫോണിൽ നിന്നും രാഹുലിനു ലഭിച്ചിരുന്നു. ഷീന ഉപരിപഠനത്തിനായി അമേരിക്കയിലേക്കു പോയി എന്ന ഇന്ദ്രാണിയുടെ മൊഴിയുടെ അടിസ്ഥാനത്തിൽ പ്രഥമവിവരറിപ്പോർട്ട് തയ്യാറാക്കാൻ പോലീസ് തയ്യാറായില്ല. 2012 ഏപ്രിൽ 24 നു ശേഷം ആരും തന്നെ ഷീനയെ കണ്ടിട്ടുണ്ടായിരുന്നില്ല.

രാഹുലിന്റെ പരാതിപ്രകാരം, ഇന്ദ്രാണിയുടെ വർളിയിലുള്ള വീട് പോലീസ് പരിശോധിച്ചെങ്കിലും, ഷീന അമേരിക്കയിലേക്കു പോയി എന്ന മൊഴി തന്നെയാണ് അവിടെയുള്ള ജോലിക്കാരും ആവർത്തിച്ചത്. രാഹുലിന്റെ ശല്യം കാരണമാണ് ഷീന ഇന്ത്യ വിട്ട് അമേരിക്കക്കു പോയതെന്ന് ഇന്ദ്രാണി പോലീസിൽ പരാതി നൽകി.

## ഷീനയുടെ കൊലപാതകം
## അവലംബം

വർഗ്ഗം:1987-ൽ ജനിച്ചവർ
വർഗ്ഗം:ഫെബ്രുവരി 11-ന് ജനിച്ചവർ
വർഗ്ഗം:ഇന്ത്യയിലെ കൊലക്കേസുകൾ
വർഗ്ഗം:2012-ൽ മരിച്ചവർ
വർഗ്ഗം:ഏപ്രിൽ 24-ന് മരിച്ചവർ
വർഗ്ഗം:ഇന്ത്യയിൽ നടന്ന കൊലപാതകങ്ങൾ
വർഗ്ഗം:മുംബൈയിൽ കൊല ചെയ്യപ്പെട്ടവർ
റാണിക്കല്ല്

നേര്യമംഗലം പാലം കടന്ന് മുന്നാറിലേക്ക് പോകുന്ന വഴിയിൽ ഇടതുവശത്ത് സ്ഥാപിച്ചിരിക്കുന്ന ഒരു ഫലകമാണ് **റാണിക്കല്ല്.**
ഹൈക്ക് മെസഞ്ചർ

സ്മാർട്ട് ഫോണുകളിൽ ഇന്റർനെറ്റിന്റെ സഹായത്തോടെ സന്ദേശങ്ങൾ അതിവേഗം കൈമാറുന്നതിനായി ഉപയോഗിക്കുന്ന ഒരു സോഫ്റ്റുവെയറാണ് **ഹൈക്ക് മെസഞ്ചർ** (ഇംഗ്ലീഷ് ശൈലിയിൽ **hike messenger**). ടെക്സ്റ്റ് സന്ദേശങ്ങളെക്കൂടാതെ, സ്റ്റിക്കറുകൾ, സ്മൈലികൾ, ചിത്രങ്ങൾ, വീഡിയോ ശകലങ്ങൾ, ശബ്ദശകലങ്ങൾ, ശബ്ദസന്ദേശങ്ങൾ, വിവിധ തരം ഫയലുകൾ, കോൺടാക്ട്സ്, ഉപയോക്താവ് നിൽക്കുന്ന സ്ഥലത്തിന്റെ വിശദാംശങ്ങൾ എന്നിവയെല്ലാം ഈ ആപ്ലിക്കേഷനിലൂടെ കൈമാറാം. സന്ദേശം അയയ്ക്കുന്ന ആളിന്റെയും സ്വീകരിക്കുന്ന ആളിന്റെയും ഫോണുകളിൽ ഈ ആപ്ലിക്കേഷൻ ഇൻസ്റ്റോൾ ചെയ്താൽ മാത്രമേ ആശയവിനിമയം സാധ്യമാവുകയുള്ളൂ. ഭാരതി എന്റർപ്രൈസസിന്റെയും സോഫ്റ്റ് ബാങ്കിന്റെയും സംയുക്ത സംരംഭമാണ് ഹൈക്ക് മെസഞ്ചർ. 2012 ഡിസംബർ 12-നാണ് ഇത് നിലവിൽ വന്നത്.

## ചരിത്രം
2012 ഡിസംബർ 12-ന് നിലവിൽ വന്നതിനുശേഷം 2014 ഫെബ്രുവരിയ്ക്കുള്ളിൽ തന്നെ ഹൈക്ക് മെസഞ്ചർ ഉപയോഗിക്കുന്നവരുടെ എണ്ണം ഒന്നരക്കോടി കവിഞ്ഞിരുന്നു. കുറച്ചു മാസങ്ങൾ കൂടി കഴിഞ്ഞപ്പോൾ ഇന്ത്യയിൽ എവിടേക്കും സൗജന്യ ടെക്സ്റ്റ് സന്ദേശമയയ്ക്കാനുള്ള സൗകര്യം,  ആകർഷകമായ ചാറ്റ് തീമുകൾ, രസകരമായ സ്റ്റിക്കറുകൾ, സ്വകാര്യമായി സംവദിക്കാനുള്ള സൗകര്യം (ഹിഡൻ ചാറ്റ്), എന്നീ സംവിധാനങ്ങളും അവതരിപ്പിക്കപ്പെട്ടു.  2014 ഓഗസ്റ്റ് മാസം ഉപയോക്താക്കളുടെ എണ്ണം മൂന്നരക്കോടിയിലേക്ക് ഉയർന്നു. അതോടെ ടൈഗർ ഗ്ലോബൽ എന്ന സ്ഥാപനം   65 ദശലക്ഷം ഡോളർ നിക്ഷേപിച്ചുകൊണ്ട് ഉടമസ്ഥാവകാശത്തിൽ പങ്കാളികളായി. 

ഇന്റർനെറ്റിലൂടെ സൗജന്യ കോളിങ് സേവനം നൽകിവന്ന സിപ് ഫോൺസ് എന്ന കമ്പനിയെ ഹൈക്ക് മെസഞ്ചർ ഏറ്റെടുത്തു. അതോടെ ഉപയോക്താക്കൾക്കു സൗജന്യമായി കോൾ ചെയ്യുന്നതിനുള്ള സൗകര്യം കൂടി ഹൈക്കിൽ ലഭ്യമായി.

2015 ഒക്ടോബറിൽ ഹൈക്ക് ഉപയോക്താക്കളുടെ എണ്ണം ഏഴുകോടി കവിഞ്ഞിരുന്നു. മാസംതോറും 2000 കോടി സന്ദേശങ്ങളാണ് ഈ സമയത്ത് ഹൈക്കിലൂടെ കൈമാറ്റം ചെയ്യപ്പെട്ടത്.ഡിസംബർ മാസത്തോടെ ഇത് 3000 കോടിയായി ഉയർന്നു.

## സവിശേഷതകൾ
അതിവേഗ സന്ദേശക്കൈമാറ്റത്തിനായി ഉപയോഗിക്കുന്ന വാട്സ്ആപ്പ്, വൈബർ തുടങ്ങിയ നവമാദ്ധ്യമങ്ങളുടെ ശ്രേണിയിൽ‍പ്പെടുന്ന ഒന്നാണ് ഹൈക്ക് മെസഞ്ചർ. മറ്റുള്ളവയിൽ നിന്നു വ്യത്യസ്തമായി **നഡ്ജ്** (Nudge) എന്നൊരു സംവിധാനം ഹൈക്കിൽ ലഭ്യമാണ്. ഹൈക്ക് ഉപയോഗിക്കുന്ന സമയത്തു സ്ക്രീനിൽ 'ഡബിൾ ടാപ്പ്' ചെയ്യുമ്പോൾ പ്രത്യക്ഷപ്പെടുന്ന ഒരു 'കൈ' അടയാളമാണിത്. ഒരാളെ ഒന്നു തട്ടിവിളിക്കുന്ന പ്രതീതിയുണ്ടാക്കുവാനായി ഫേസ്ബുക്കിൽ ഉപയോഗിക്കുന്ന Poke' സംവിധാനത്തിനു സമാനമാണ് 'നഡ്ജ്'. 

ഒന്നിലധികം ഉപയോക്താക്കളെ ചേർത്ത് ഗ്രൂപ്പുകളുണ്ടാക്കി സംവദിക്കാനുള്ള അവസരവും ഹൈക്ക് നൽകുന്നുണ്ട്‌. പാസ്വേഡ് ഉപയോഗിച്ച് സന്ദേശങ്ങളെ രഹസ്യമായി സൂക്ഷിക്കാനും സാധിക്കും. പി.ഡി.എഫ്., ഓഫീസ് ഫയലുകൾ എന്നിവയെല്ലാം ഹൈക്കിലൂടെ പങ്കുവയ്ക്കാനാകും. 

2015 ജനുവരിയിൽ ഹൈക്കിലൂടെ സൗജന്യ ഫോൺ കോളുകൾ ചെയ്യുന്നതിനുള്ള സംവിധാനം അവതരിപ്പിച്ചു. നൂറുപേരുമായി ഒരേ സമയം സംസാരിക്കുവാൻ അനുവദിക്കുന്ന 'കോൺഫെറൻസ് കോൾ' സംവിധാനം പിന്നീട് അവതരിപ്പിച്ചിരുന്നു.

2015 ഒക്ടോബറിൽ 'ഹൈക്ക് ഡയറക്ട്' എന്ന സംവിധാനം അവതരിപ്പിക്കുകയുണ്ടായി. ഇന്റർനെറ്റിന്റെ സഹായമില്ലാതെ തന്നെ നൂറു മീറ്റർ ചുറ്റളവിലുള്ള ഫോണുകളുമായി വൈഫൈ സംവിധാനം വഴി ഫയലുകൾ പങ്കുവയ്ക്കാൻ കഴിയുന്ന സംവിധാനമാണിത്.

## സ്വകാര്യത
128-ബിറ്റ് എസ്.എസ്.എൽ എൻക്രിപ്ഷനോടെയാണ് ഹൈക്കിൽ ആശയവിനിമയം നടക്കുന്നത്. സന്ദേശങ്ങൾ ഹൈക്കിന്റെ സെർവറുകളിൽ സൂക്ഷിക്കാറില്ല. ഇവ ഉപയോക്താവിന്റെ ഫോണിൽ തന്നെയാണ് സൂക്ഷിക്കുന്നത്.

## അവലംബം

വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
വർഗ്ഗം:മൊബൈൽ സോഫ്റ്റ് വെയറുകൾ
കാൻഹാ കടുവ സംരക്ഷിതകേന്ദ്രം

ഇന്ത്യയിലെ കടുവ സംരക്ഷിതപ്രദേശങ്ങളിലൊന്നും മദ്ധ്യപ്രദേശിലെ ഏറ്റവും വലിയ ദേശീയോദ്യാനവുമാണ്  **കാൻഹാ കടുവ സംരക്ഷിതകേന്ദ്രം **അഥവാ **കാൻഹാ ദേശീയോദ്യാനം** (ഹിന്ദി: **कान्हा राष्ट्रीय उद्यान**). ഏകദേശം 940 ചതുരശ്ര കിലോമീറ്റർ വിസ്തൃതിയുള്ള ഈ വനപ്രദേശത്തെ 1955-ൽ ദേശീയോദ്യാനമായും 1973-ൽ കടുവ സംരക്ഷണകേന്ദ്രമായും പ്രഖ്യാപിച്ചു. ബംഗാൾ കടുവ, ഇന്ത്യൻ പുള്ളിപ്പുലി, തേൻകരടി, ബാരസിംഗ മാൻ, ഇന്ത്യൻ കാട്ടുനായ എന്നിവയുടെ ആവാസകേന്ദ്രമാണ് ഇവിടം. റുഡ്യാർഡ് കിപ്ലിംഗിന്റെ *[[ദി ജംഗിൾ ബുക്ക്]]* എന്ന കൃതിക്കു പശ്ചാത്തലമായ വനപ്രദേശം കൂടിയാണിത്. ഇന്ത്യയിലാദ്യമായി ഔദ്യോഗിക ചിഹ്നമുള്ള കടുവ സംരക്ഷണകേന്ദ്രം എന്ന പ്രത്യേകതയും കാൻഹയ്ക്കുണ്ട്. 'ബൂർസിംഗ് ദ ബാരസിംഗ' ആണ് ഔദ്യോഗിക ചിഹ്നം.

## അടിസ്ഥാന വിവരങ്ങൾ
കാൻഹാകടുവ സംരക്ഷിതകേന്ദ്രത്തിന്റെ അടിസ്ഥാന വിവരങ്ങൾ ചുവടെ :

* വിസ്തീർണം : (core) 940&nbsp;km2
* Terrain: കൈമരുത് and മുളം കാട് , plateaus, meadows and meandering streams
* Best season: ഫെബ്രുവരി മുതൽ ജൂൺ വരെ
* രാവിലത്തെ പ്രവേശന സമയം : 6:30 am to 11:00 am
* ഉച്ചക്ക് ശേഷമുള്ള പ്രവേശന സമയം : 3:00 pm to 6:00 pm
* പ്രവേശനം ഇല്ലാത്ത സമയം : 1 ജൂലൈ മുതൽ 15 ഒക്ടോബർ വരെ

## അവലംബം

## ചിത്രശാല

File:Tiger's killing wild boar.jpg|Tigers killing a wild boar
Royal Bengal Tiger Kanha.JPG|Kanha is most famous for its tigers
Bisonte Indio.jpg|The gaur is the largest wild animal in the park
Dhole Kanha2.jpg|Two dholes at Kanha
Cervus duvauceli branderi.jpg|Kanha is the last refuge of the rare hard ground barasingha
Hard ground barasingha.jpg|A male hard ground barasingha
File:Pregnent tiger.jpg|Pregnant tiger
File:Tiger (India) 3.jpg


## കൂടുതൽ വായനയ്ക്ക്
* K.K.Gurung, Gopal awasthi & Raj Singh: *Field Guide to the Mammals of the Indian Subcontinent*, Academic Press, San Diego, 
വർഗ്ഗം:മധ്യപ്രദേശിലെ ദേശീയോദ്യാനങ്ങൾ
വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
കരിഞ്ചെമ്പൻ മുളവാലൻ

കറുത്ത നിറമാർന്ന ശരീരത്തിൽ ചുവന്ന വരകളുള്ള പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് **കരിഞ്ചെമ്പൻ മുളവാലൻ** . 

വനങ്ങളിൽ മാത്രമല്ല നാട്ടിൻ പുറങ്ങളിലും ഇവ സാധാരണമാണ്. തലയും മുഖവും ഉരസ്സും ഉദരവുമെല്ലാം തിളങ്ങുന്ന കറുപ്പ് നിറമാണ്. കറുപ്പ് കലർന്ന ചുവന്ന കണ്ണകളുടെ കീഴ്ഭാഗം മങ്ങിയതാണ്. ഉരസ്സിന്റെ വശങ്ങളിലായി കാണുന്ന രണ്ടു വരകളിൽ മുകളിലേത് ചുവപ്പും താഴത്തേത് മഞ്ഞയുമാണ്.ഉദരത്തിന്റെ മൂന്നു മുതൽ ഏഴുവരെയുള്ള ഖണ്ഡങ്ങൾക്കിടയിൽ ഇളം മഞ്ഞ വളയങ്ങളുണ്ട്. കണ്ണുകളുടെ മുൻഭാഗം തവിട്ടു കലർന്ന ചുവപ്പും കീഴ് ഭാഗം മങ്ങിയ ഇളം നീല നിറവും അതിലൂടെ ഒരു കറുത്ത വളയവുമുണ്ട്. തലയുടെ മുൻവശത്തുകൂടി ഇളം മഞ്ഞ വര കണ്ണുകൾ തമ്മിൽ ബന്ധിപ്പിക്കുന്നു. തലയും ഉരസ്സും ഉദരവും കറുപ്പു നിറമാണ്. ഉരസ്സിൽ ഇളം മഞ്ഞ വരയുണ്ട്. സാധാരണ ഇവ വിശ്രമിക്കുന്നത് ഇലകളിലും ഉണങ്ങിയ ചില്ലകളിലും ജലാശയത്തിലേയ്ക്ക് ചാഞ്ഞു കിടക്കുന്ന ഇലകളിലുമാണ്. പെൺതുമ്പികൾ ജലാശയത്തിൽ നിന്നകലെയാണ് സാധാരണ കാണുക.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
അത്-ത്വുഫൈൽ ഇബ്നു അംരിദ്ദൗസി

പ്രവാചകൻ മുഹമ്മദിന്റെ  സഹചാരിയാണ് **അത്-ത്വുഫൈൽ ഇബ്നു അംരിദ്ദൗസി** (മരണം 633).

മക്കയിലാണു ഇദ്ദേഹം ജനിച്ചത്, തിഹാമയിൽ. പിതാവ്: അംറുബിനു ഹുമമഃ. ദൗസ് ഗോത്രത്തലവനായിരുന്ന പിതാവ് ജാഹിലിയ്യാ കാലഘട്ടത്തിലെ സമുന്നതരായ അപൂർവ്വം സദ്ഗുണസമ്പന്നരിൽ ഒരാളായിരുന്നു. അന്നദാന തല്പരനും, ആദിത്യപ്രിയരുമായിരുന്നു കുടുംബം. ആഗതർക്കായി വാതിൽ സദാ തുറന്നിട്ടിരിക്കും. വിശക്കുന്നവന്ന് ആഹാരവും, വിഹ്വലനു അഭയവും സഹായാർത്ഥിക്ക് ദാക്ഷിണ്യവും അവിടെനിന്നും ലഭിക്കുമായിരുന്നു. വിവേകിയും കുശാഗ്രബുദ്ധിയുമായ തുഫൈൽ സാഹിത്യത്തിലും കവിതയിലും തനതായ മുദ്ര പതിപ്പിച്ചിട്ടുണ്ട്. ഉക്കാളു ഉത്സവത്തിൽ, നാനാദിക്കിൽനിന്നും സാഹിത്യകാരന്മാരും കവികളും ഒന്നിക്കുമ്പോൾ തുഫൈൽ കഴിവും മേന്മയും പ്രകടിപ്പിക്കുന്നതിന്നായി അവരുടെ മുൻ നിരയിലുണ്ടാവും.  

## ഇതു കൂടി കാണുക
സ്വഹാബികളുടെ പട്ടിക‎

വിഭാഗം:ഇസ്ലാമികം
വിഭാഗം:സ്വഹാബികൾ‎
സുബൈർ ഇബ്നുൽ-അവ്വാം

**സുബൈർ ഇബ്നുൽ-അവ്വാം** (594–656)(الزبير بن العوام بن خويلد)  പ്രവാചകൻ മുഹമ്മദിന്റെ  സഹചാരിയും റാഷിദീയ സൈന്യത്തിൽ സൈന്യധിപനും ആയിരുന്നു.

മക്കയിൽ ഖുറൈശ് ഗോത്രത്തിൽ അവ്വാമുബ്നു ഖുവൈലിദിന്റെ മകനായി ജനിച്ചു. ആദ്യമായി ഇസ്ലാം സ്വീകരിച്ച ഏഴുപേരിൽ ഒരാളായ സുബൈർ ദാറുൽ അർഖമിൽ തിരുമേനി മുഹമ്മദ് നബിയോടൊപ്പം പ്രവർത്തിച്ചു. ഇസ്ലാമിൽ വരുമ്പോൾ പതിനഞ്ചുവയസ്സു മാത്രമേ അദ്ദേഹത്തിന്നുണ്ടായിരുന്നുള്ളൂ. മുഹമ്മദ് നബി സ്വർഗ്ഗം വാഗ്ദാനം ചെയ്ത പത്തുപേരിൽ ഒരാൾ സുബൈറ് ഇബ്നുൽ അവ്വാമാണു. കുട്ടിക്കാലത്തുതന്നെ കുതിരപ്പടയാളിയായിരുന്നു. നബി (സ) യുടെ അമ്മായി സ്വഫീയ്യ ബീവിയുടെ മകാനാണ് അദ്ദേഹം. ഇസ്ലാംമിനു വേണ്ടി ആദ്യമായി വാള് എടുത്ത വ്യക്തിയും അദ്ദേഹമാണ്. അബൂബക്കര് (റ) വിൻറെ മകളായ അസ്മാഅ് (റ.അ) വിവാഹം കഴിച്ചത് അദ്ദേഹമാണ്. നബിയുടെ സ്വർഗത്തിലെ സന്നദ്ധ സഹചാരിയാണ്. പതിനഞ്ചാം വയസ്സില് ഇസ്ലാമിലേക്ക് കടന്നുവന്നു.  ഹബ്ഷയിലേക്കും , മദീനയിലേക്കും അദ്ദേഹം ഹിജ്റ പോയി. ഇസ്ലമിലേ ഒാട്ടുമിക്ക യുദ്ധങ്ങളിലും അദ്ദേഹം പങ്കെടുത്തു. അതില് പെട്ടാതാണ്. 

ഹവാരീയ്യ് എന്ന് പറയാന് കാരണം ഹന്ദക്ക് യുദ്ധത്തില് ശത്രുകളുടെ നീക്കങ്ങള് അറിയാന് സ്വഹാബാക്കളോട് നബി (സ)) ചോദിച്ചു. സ്വഹാബാക്കളില് നിന്ന് തയ്യാറായത് സുബൈര് ബ്നു അവ്വാം (റ) ആയിരുന്നു. 

## ഇതു കൂടി കാണുക
സ്വഹാബികളുടെ പട്ടിക‎

വിഭാഗം:സ്വഹാബികൾ
മരതകത്തുമ്പികൾ

തുമ്പികളിലെ ഉപനിരയായ സൂചിത്തുമ്പികളിൽ ഉൾപ്പെടുന്ന ഒരു കുടുംബമാണ്  **മരതകത്തുമ്പികൾ** (Calopterygidae). ഇവ പൊതുവേ ലോഹ വർണത്തിൽ കാണപ്പെടുന്ന സാമാന്യം വലിപ്പമുള്ള തുമ്പികൾ ആണ് . പരന്ന വലിയ തലയും, ഗോളാകൃതിയിലുള്ള തുറിച്ചു നിൽക്കുന്ന കണ്ണുകളും ഇവയുടെ സവിശേഷതയാണ്. ഇവ സസ്യനിബിഡമായതും സാവധാനത്തിൽ ഒഴുകുന്നവയുമായ അരുവികളുടെ തീരങ്ങളിൽ കാണപ്പെടുന്നു. ഈ കുടുംബത്തിൽ 150 - ഇൽപ്പരം  വർഗങ്ങൾ ഉണ്ട് .
### കേരളത്തിൽ കാണപ്പെടുന്ന മരതകത്തുമ്പികൾ

# *[[Neurobasis chinensis]]* (പീലിത്തുമ്പി)
# *[[Vestalis apicalis]]* (ചുട്ടിച്ചിറകൻ തണൽത്തുമ്പി)
# *[[Vestalis gracilis]]* (ചെറിയ തണൽതുമ്പി)
# *[[Vestalis submontana]]* (കാട്ടു തണൽതുമ്പി)


## അവലംബം

വർഗ്ഗം:സൂചിത്തുമ്പികൾ
സന്ദീപ്

**സന്ദീപ്** (Devanagari: सन्दीप्, English: Sandeep) പ്രശസ്തമായ ഒരു ഭാരതീയ-നേപ്പാളി പേര് ആണ്. ഇതിനെ രണ്ട് ഭാഗങ്ങളായി വിഭജിക്കാം: *സത്* എന്നും *ദീപ്* എന്നും. *സത്* നന്മ അല്ലെങ്കിൽ പുണ്യത്തെ കുറിക്കുന്നു. *ദീപ്* പ്രകാശത്തെ കുറിക്കുന്നു. ഈ രണ്ടു ഏകസ്വരാക്ഷരഗണം അഥവാ വ്യാക്യാംശം സന്ധി എന്ന വ്യാകരണപരമായ പ്രക്രിയ വഴി കൂടിച്ചേർന്ന് സന്ദീപ് കിട്ടുന്നു. അങ്ങനെ, സന്ദീപ് എന്ന പേര്  "ഉത്തമ വെളിച്ചം",  "നന്മ പ്രകാശം" എന്നീ അർത്ഥങ്ങൾ നൽകുന്നു.

ചില സന്ദർഭങ്ങളിൽ "പ്രകാശ ദൈവം" എന്ന അർത്തിലും ഈ പേരിനെ വ്യാഖ്യാനിക്കുന്നു. ഈ പേര് സംതീപ എന്ന സംസ്കൃത വാക്കുമായി ബന്ധിപ്പിച്ച് ബോധോദയത്തേയും കുറിക്കുന്നു. ഈ പേര് ഭഗവാൻ ശ്രീകൃഷ്ണൻറെ ഗുരുവായ സാന്ദീപനി മുനിയിൽ നിന്നും ഉരുത്തിരിഞ്ഞതുമാവാം.

### സന്ദീപ് എന്ന പേരുള്ള പ്രശസ്തർ
# സന്ദീപ് ഉണ്ണിക്കൃഷ്ണൻ
# സന്ദീപ് വാര്യർ
# സന്ദീപ് നന്ദി
4സന്ദീപ് വചസ്പതി
വർഗ്ഗം:പേരുകളുടെ അർഥം
വർഗ്ഗം:വിവക്ഷകൾ
നീർരത്നം

ഏഷ്യയിലും ആഫ്രിക്കയിലും പൊതുവേ കാണപ്പെടുന്ന ഒരിനം സൂചിത്തുമ്പി  കുടുംബമാണ്  **നീർരത്നങ്ങൾ** (Chlorocyphidae).

### വിവരണം
വലിയ കണ്ണുകളുള്ള കുഞ്ഞൻ തുമ്പികളാണ് നീർരത്നന്മാർ. ഇവയുടെ ആൺതുമ്പികളുടെ ചിറകുകളിൽ പല വർണങ്ങളിലുള്ള പൊട്ടുകൾ കാണാം. ഈ കുടുംബത്തിലെ തുമ്പികളുടെ ഉദരം ചിറകുകളെക്കാൾ നീളം കുറഞ്ഞവയാണ്. കാട്ടരുവികളിലാണ് പൊതുവെ  നീർരത്നൻ തുമ്പികൾ മുട്ടയിടാറുള്ളത്.

കേരളത്തിൽ കാണപ്പെടുന്ന  നീർരത്നത്തുമ്പികൾ  മേഘവർണ്ണൻ, തവളക്കണ്ണൻ), നീർമാണിക്യൻ എന്നിവയാണ് 
.
Genera include:

**[[Africocypha]]*
**[[Calocypha]]*
**[[Chlorocypha]]*
**[[Cyrano (genus)|Cyrano]]*
**[[Disparocypha]]*
**[[Indocypha]]*
**[[Libellago]]*
**[[Melanocypha]]*
**[[Pachycypha]]*
**[[Platycypha]]*
**[[Rhinocypha]]*
**[[Rhinoneura]]*
**[[Sclerocypha]]*
**[[Sundacypha]]*
**[[Watuwila]]*

## ചിത്രശാല

File:Libellago lineata by kadavoor.JPG|*[[Libellago lineata]]*, male
File:Platycypha caligata.jpg|*[[Platycypha caligata]]*
File:P fitzsimonsi AManson 2014 03 08 7243.jpg|*[[Platycypha fitzsimonsi]]*


## അവലംബം

വർഗ്ഗം:സൂചിത്തുമ്പികൾ
വിജിത റൊഹാന

1987 ൽ ശ്രീലങ്കയിൽ വെച്ച് അന്നത്തെ ഇന്ത്യൻ പ്രധാനമന്ത്രിയായിരുന്ന രാജീവ് ഗാന്ധിയെ  വധിക്കാൻ ശ്രമിച്ചതിന്റെ പേരിൽ കുപ്രസിദ്ധനായ ശ്രീലങ്കൻ പട്ടാളക്കാരനും, നാവികനുമാണ് **വിജെമുനി വിജിത റൊഹാന ഡിസിൽവ** എന്ന **വിജിത റൊഹാന**. 1987 ജൂലൈ  29 ആം തീയതി ഇന്ത്യാ-ശ്രീലങ്ക കരാർ ഒപ്പു വെച്ചതിനുശേഷം, പിറ്റേദിവസം ജൂലൈ 30ന് പ്രസിഡന്റിന്റെ കൊട്ടാരത്തിൽ ഗാർഡ് ഓഫ് ഓണർ സ്വീകരിക്കുകയായിരുന്ന രാജീവ് ഗാന്ധിയെ അപ്രതീക്ഷിതമായി വിജിത, തോക്കിന്റെ പാത്തികൊണ്ട് അടിക്കാൻ ശ്രമിച്ചെങ്കിലും, പെട്ടെന്ന് ഒഴിഞ്ഞു മാറിയതുകൊണ്ട് അപകടത്തിൽ നിന്നും രാജീവ് ഗാന്ധി രക്ഷപ്പെടുകയായിരുന്നു.

## ആദ്യകാല ജീവിതം
ശ്രീലങ്കയുടെ ദക്ഷിണ പ്രവിശ്യയിലെ ഒരു ഗ്രാമത്തിൽ ജനിച്ച വിജിത പ്രാഥമിക വിദ്യാഭ്യാസത്തിനു ശേഷം, ശ്രീലങ്കൻ നാവികസേനയിൽ ഉദ്യോഗസ്ഥനായി.

## വധശ്രമം
കൊളംബോയിൽ വെച്ച് രാജീവ് ഗാന്ധിയും ശ്രീലങ്കൻ രാഷ്ട്രപതിയായ ജെ.ആർ.ജയവർദ്ധനെയും തമ്മിൽ ഇന്ത്യാ-ശ്രീലങ്ക സമാധാന കരാർ 1987 ജൂലൈ 29-ന് ഒപ്പുവെച്ചു.  തൊട്ടടുത്ത ദിവസം ശ്രീലങ്കൻ നാവികസേനയുടെ ‘ഗാർഡ് ഓഫ് ഓണർ’ സ്വീകരിക്കുകയായിരുന്ന രാജീവ് ഗാന്ധിയെ നിരയായി നിന്ന ശ്രീലങ്കൻ നാവികരിൽ വിജിത റൊഹാന എന്ന നാവികൻ തന്റെ തോക്കിന്റെ പാത്തികൊണ്ട് തലക്കടിച്ച് കൊല്ലുവാൻ ശ്രമിച്ചു. രാജീവ് ഈ വധശ്രമത്തിൽ നിന്ന് ചെറിയ പരുക്കുകളോടെ കഷ്ടിച്ച് രക്ഷപെട്ടു. രാജീവിനെ വധിക്കാൻ ശ്രമിച്ചതിൽ തെല്ലും ഖേദമില്ലെന്ന് പിന്നീട് വിജിത പറയുകയുണ്ടായി.

## സൈനിക വിചാരണ
വിജിത പിന്നീട് സൈനിക വിചാരണ നേരിടേണ്ടി വന്നു. ദേശീയ നേതാവിനെതിരേയുള്ള വധശ്രമം, നാവികസേനയുടെ അച്ചടക്കലംഘനം എന്നിവയായിരുന്നു വിജിതക്കെതിരേ ചുമത്തപ്പെട്ട കുറ്റങ്ങൾ. സൈനിക കോടതി, വിജിതക്കു ആറു വർഷം തടവുശിക്ഷ വിധിച്ചുവെങ്കിലും, പിന്നീട് പ്രസിഡന്റ് പ്രേമദാസ ശിക്ഷ കാലയളവ് രണ്ടു വർഷമാക്കി വെട്ടുച്ചുരുക്കി. രണ്ടര വർഷത്തിനു ശേഷം, വിജിത ജയിൽ മോചിതനായി.

## പിൽക്കാല ജീവിതം
ജയിൽ മോചിതനായ വിജിത പിന്നീട് അറിയപ്പെടുന്ന ഒരു  ജ്യോത്സ്യൻ ആയി തീർന്നു. 1990 ൽ വിജിത രാഷ്ട്രീയത്തിൽ പ്രവേശിച്ചു. ശ്രീലങ്കൻ പൊതു തിരഞ്ഞെടുപ്പിൽ മത്സരിച്ചിട്ടുണ്ട്.

## അവലംബം

വർഗ്ഗം:ശ്രീലങ്കൻ രാഷ്ട്രീയപ്രവർത്തകർ
അബുദാബി കൊമേർഷ്യൽ ബാങ്ക്

ഐക്യ അറബ് എമിറേറ്റുകളിലെ അബുദാബി ആസ്ഥാനമാക്കി പ്രവർത്തിക്കുന്ന പൊതുമേഖലാ ബാങ്കാണ് **അബുദാബി കൊമേർഷ്യൽ ബാങ്ക്** ( **ബങ്ക് അബൂദാബി ത്തിജാരി**) () . ADCB എന്ന ചുരുക്കനാമത്തിലും അറിയപ്പെടുന്നു. 1985-ലാണ് ഈ ബാങ്ക് സ്ഥാപിതമായത്. യുഎഇയെ കൂടാതെ ഇന്ത്യ, ലണ്ടൻ, ലെബോണാൻ എന്നിവിടങ്ങളിലും ബ്രാഞ്ചുകളൂണ്ട്.

## അവലംബങ്ങൾ


## പുറം കണ്ണികൾ
* Abu Dhabi Commercial Bank Detail 
വർഗ്ഗം:ബാങ്കുകൾ
ഇമാം നവവി

പ്രസിദ്ധ സ്സ പണ്ഡിതനാണ് **ഇമാം നവവി**. **അബൂ സകരിയ്യ മുഹ്‌യദ്ദീൻ യഹ്‌യ  ഇബ്ൻ ശറഫ് അൽ നവവി** എന്നാണ് മുഴുവൻ പേര്. (1233–1277) (), അൽ നവവി എന്ന പേരിലാണ് പ്രശസ്തമായി അറിയപ്പെടുന്നത്. (631–676 A.H./1234–1277), 
കർമ്മ ശാസ്ത്രം, നിദാന ശാസ്ത്രം, ചരിത്രം, ഭാഷകൾ തുടങ്ങി ഒട്ടനവധി വിജ്ഞാന ശാഖകളിൽ അവഗാഹം നേടി. 
ജനനം: ഹിജ്‌റ 631ൽ തെക്കൻ ദമസ്‌കസിലെ നവായിൽ, നാട്ടിൽവെച്ച് ഖുർആൻ ഹൃദ്യസ്ഥമാക്കിയ അദ്ദേഹം, പത്തൊമ്പത് വയസ്സ് പ്രായമായപ്പോൾ പിതാവൊന്നിച്ച് ദമസ്‌കസിൽ വന്ന് റവാഹിയ്യ മദ്‌റസയിൽ താമസമാക്കി.

## കുട്ടിക്കാലം
സിറിയയിലെ ദമസ്ക്കസിനടുത്തുള്ള നവ എന്ന സ്ഥലത്താണ് അദ്ദേഹം ജനിച്ചത്. അദ്ദേഹത്തിൻറെ പേരിലെ അവസാന ഭാഗം ഈ സ്ഥലത്തെയാണ് സൂചിപ്പിക്കുന്നത്. ശൈഖ് യാസീൻ ബിൻ യൂസുഫ് പറയുന്നു. പത്ത് വയസ്സായ നവവിയെ താൻ നവയിൽവെച്ച് കണ്ടിരുന്നു. എല്ലാ കുട്ടികളും കളികളിൽ മുഴുകിയപ്പോൾ നവവി ഇതിലൊന്നും പങ്കെടുക്കാതെ കഴിയുകയായിരുന്നു. കളിയിലേക്ക് അവനെ ക്ഷണിച്ചെങ്കിലും നവവി അതിലൊന്നും താത്പ്പര്യം കാണിക്കാതെ ഖുർആൻ പാരായണത്തിലായിരുന്നു ആനന്ദം കണ്ടെത്തിയത്. നവവിയുടെ ഇത്തരം സമർപ്പണവും ഭക്തിയും മനസ്സിലായതോടെ എൻറെ ഹൃദയത്തിലും അദ്ദേഹത്തോടുള്ള ബഹുമാനം ഏറിവന്നു. ഞാൻ അദ്ദേഹത്തിൻറെ അധ്യാപകനെ പോയി കാണുകയും നവവിയെ ഒരു വലിയ മതപണ്ഡിതനാക്കണമെന്നും ആവശ്യപ്പെട്ടു.

## വിദ്യാഭ്യാസം
മതപരമായതോ അല്ലാത്തതോ ആയ സ്ഥാപനങ്ങൾ അവിടെങ്ങുമുണ്ടായിരുന്നില്ല. അതുകൊണ്ടുതന്നെ കുട്ടിക്കാലം മുതൽക്കെ മതപരമായ ഒരു അക്കാദമിക അന്തരീക്ഷത്തിലല്ല നവവി വളർന്നത്. ഇക്കാരണത്താൽ അദ്ദഹത്തെ പിതാവ് ദമാസ്ക്കസിലേക്ക് കൊണ്ടുപോയി. പഠനത്തിൻറെയും പണ്ഡിത ചർച്ചകളുടെയും ഉന്നതമായ ഒരു കേന്ദ്രമായിരുന്നു അത്. ഇക്കാലത്ത് ദമാസ്ക്കസിൽ മുന്നൂറിലേറെ വിദ്യാഭ്യാസ സ്ഥാപനങ്ങളും നിരവധി സർവകലാശാലകളും ഉണ്ടായിരുന്നു.

## അവലംബം

*
വർഗ്ഗം:ഇസ്ലാമികപണ്ഡിതർ
വർഗ്ഗം:ഹദീസ് പണ്ഡിതർ
ജിംനോസ്റ്റാക്കിയം വാരിയരാനം

അക്കാന്തേസിയ എന്ന സസ്യകുടുംബത്തിലെ ജിംനോസ്റ്റാക്കിയം ജനുസ്സിൽപ്പെട്ട ഒരിനം കുറ്റിച്ചെടിയാണ് **ജിംനോസ്റ്റാക്കിയം വാരിയരാനം** . നീളത്തിലുള്ള പൂങ്കുലകളും മഞ്ഞയും നീലയും കലർന്ന പൂക്കളുമാണ് സസ്യത്തിന്റെ പ്രധാന സവിശേഷതകൾ. സമുദ്രനിരപ്പിൽ നിന്ന്  ഉയരമുള്ള പ്രദേശങ്ങളിൽ ഇവയെ കണ്ടുവരുന്നു. കണ്ണൂർ ജില്ലയിലെ ആറളം വന്യജീവി സങ്കേതത്തിൽ നിന്നാണ് സസ്യത്തെ ആദ്യമായി തിരിച്ചറിഞ്ഞത്. ആയുർവേദാചാര്യൻ ഡോക്ടർ പി.കെ. വാരിയരോടുള്ള ആദരസൂചകമായി സസ്യത്തിന് 'വാരിയരാനം' എന്ന പേരു നൽകുകയായിരുന്നു.

## സവിശേഷതകൾ
സസ്യകുടുംബമായ അക്കാന്തേസിയയിലെ (Acanthacea) ജിംനോസ്റ്റാക്കിയം ജനുസ്സിൽ ഉൾപ്പെടുന്ന സസ്യമാണ് ജിംനോസ്റ്റാക്കിയം വാരിയരാനം. ഇന്ത്യയിൽ ഈ ജനുസ്സിൽപ്പെട്ട പതിനാല് സസ്യങ്ങളുണ്ടെങ്കിലും കേരളത്തിൽ നിന്ന് ഏഴെണ്ണം മാത്രമേ തിരിച്ചറിഞ്ഞിട്ടുള്ളൂ. പശ്ചിമഘട്ട മലനിരകൾ പോലെ സമുദ്രനിരപ്പിൽ നിന്ന് ഏറെ ഉയരത്തിലുള്ള പ്രദേശങ്ങളിലാണ് വാരിയരാനം സസ്യങ്ങൾ കാണപ്പെടുന്നത്. കുറ്റിച്ചെടി വിഭാഗത്തിൽപ്പെട്ട ഈ സസ്യത്തിന് എഴുപതു സെന്റിമീറ്ററോളം ഉയരം വയ്ക്കാറുണ്ട്. നവംബർ മുതൽ മാർച്ച് വരെയുള്ള മാസങ്ങളിൽ ഇവ പുഷ്പ്പിക്കുന്നു. നീളത്തിലുള്ള പൂങ്കുലകളും മഞ്ഞയും നീലയും ഇടകലർന്ന പൂക്കളും മറ്റു സ്പീഷീസുകളിൽ നിന്നും ഇവയെ വ്യത്യസ്തമാക്കുന്നു. ജിംനോസ്റ്റാക്കിയം ജനുസ്സിലെ പല സസ്യങ്ങളും ഔഷധമായി ഉപയോഗിക്കുന്നുണ്ടെങ്കിലും വാരിയരാനം ഇനങ്ങളുടെ ഔഷധഗുണം തെളിയിക്കപ്പെട്ടിട്ടില്ല.

## കണ്ടെത്തൽ
2015 സെപ്റ്റംബറിൽ കണ്ണൂരിലെ ആറളം വന്യജീവിസങ്കേതത്തിൽ നിന്നാണ് സസ്യത്തെ ആദ്യമായി തിരിച്ചറിഞ്ഞത്‌. കോട്ടക്കൽ ആര്യവൈദ്യ ശാലയുടെ ഔഷധസസ്യ ഗവേഷണകേന്ദ്രത്തിലെ സസ്യവർഗ്ഗീകരണ വിഭാഗം ശാസ്ത്രജ്ഞനായ ഡോക്ടർ കെ.എം. പ്രഭുകുമാറിന്റെയും ഡോ. ഇന്ദിരാ ബാലചന്ദ്രന്റെയും നേതൃത്വത്തിലുള്ള ഗവേഷണ സംഘമാണ് സസ്യത്തെ കണ്ടെത്തിയത്. ആര്യവൈദ്യശാല മാനേജിംഗ് ട്രസ്റ്റിയായ ഡോക്ടർ പി.കെ. വാരിയരുടെ പേരാണ് സസ്യത്തിനു നൽകിയിരിക്കുന്നത്. ഇംഗ്ലണ്ടിൽ നിന്നുള്ള അന്താരാഷ്ട്ര സസ്യവർഗ്ഗീകരണ ജേർണലായ ക്യൂ ബുള്ളെറ്റിനിൽ (Kew Bulletin) സസ്യത്തിന്റെ കണ്ടെത്തൽ സംബന്ധിച്ച വിവരം പ്രസിദ്ധീകരിച്ചിരുന്നു.

## അവലംബം

വർഗ്ഗം:അക്കാന്തേസീ
വർഗ്ഗം:കുറ്റിച്ചെടികൾ
വർഗ്ഗം:കേരളത്തിൽ നിന്നും കണ്ടെത്തിയ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
ഇമാം ബിർഖാനി

**ഇമാം ബിർഖാനി** മുഴുവൻ നാമം. ഇമാം അബൂബക്കർ അഹ്‌മദ്ബ്നുമുഹമ്മദ് അൽഖവാരിസ്മി അൽബിർഖാനി (റ). (ജനനം: ഹിജ്‌റ-336- മരണം :425). വിശ്വപ്രസിദ്ധനായ ഹദീസ് പണ്ഡിതൻ ആണ് ഇദ്ദേഹം.ഖുർ ആൻ ഹ്യദിസ്ഥമാക്കിയ ബിർഖാനി (റ) ഉന്നതനായ കർമ്മശാസ്‌ത്ര പണ്ഡിതനും അറബി ഭാഷാ വിദഗ്ദ്ധനുമായിരുന്നു.
## പഠനം
സ്വദേശമായ ബിർഖാനിൽ നിന്ന് ഉസ്‌താദ് അബുൽ അബ്ബാസ് നയ്സാബൂരി (റ) വിൻറെ ശിഷ്യത്വത്തിൽ പഠനമാരംഭിച്ചു. ശേഷം ജുർജാനിൽ പോയി അബൂബക്‌റിൽ ഇസ്മാഈലി (റ) വിൻറെ ശിഷ്യത്വം സ്വീകരിച്ചു. പിന്നീട് ബാഗ്ദാദിൽ സ്ഥിരതാമസമാക്കി. ഹദീസ് വിജ്ഞാനത്തിലായിരുന്നു കുടുതൽ ശ്രദ്ധ. ഹദീസ് പഠനത്തിനായി വലിയ ത്യാഗങ്ങൾ അദ്ദേഹം സഹിച്ചിട്ടുണ്ട്. പ്രസിദ്ധ ഹദീസ് പണ്ഡിതനും സമാഹർത്താവുമായി ഇമാം ദാറഖുത്നി (റ) വിൻറെ സുനൻ റിപ്പോർട്ട് ചെയ്തവരിൽ പ്രധാനിയാണ് ഇമാം ബിർഖാനീ.
## ഹദീസ് സമാഹാരം
ഇമാം ബിർഖാനിയുടെ പ്രസിദ്ധമായ ഹദീസ് ഗ്രന്ഥമാണ് മുസ്നദുൽ ബിർഖാനി. ഇമാം ബുഖാരി (റ) വിൻറെയും മുസ്‌ലിം (റ) വിൻറെയും സ്വഹീഹുകളിലുള്ള അത്രയും ഹദീസുകൾ ഉൾക്കൊള്ളുന്ന അതിബൃഹത്തായ ഗ്രന്ഥമണിതെന്ന് ഇമാം ദാറുഖുത്നി (റ) പറഞ്ഞിട്ടുണ്ട്. ഇൽമുൽഹദീസിൽ ചില ഗ്രന്ഥങ്ങളും ബിർഖാനി (റ) രചിച്ചിട്ടുണ്ട്. ഇമാം നവവിയുടെ രിയാളുസ്വാലിഹീൻ എന്ന പ്രസിദ്ധ ഹദീസ് സമാഹരണത്തിൽ ഇദ്ദേഹം ക്രോഡീകരിച്ച ഹദീസുകളും ഉണ്ട്.
## അവലംബം

വർഗ്ഗം:ഇസ്ലാമികപണ്ഡിതർ
വർഗ്ഗം:ഹദീസ് പണ്ഡിതർ
പടവിൽ ശ്രീ മുത്തപ്പൻ മടപ്പുര

കേരളത്തിലെ ഒരു മുത്തപ്പൻ ക്ഷേത്രമാണ്‌ **പടവിൽ ശ്രീ മുത്തപ്പൻ മടപ്പുര.**
കേരളത്തിലെ കണ്ണൂർ ജില്ലയിൽ തളിപ്പറമ്പിനടുത്ത്‌ പരിയാരം പഞ്ചായത്തിൽ കുപ്പം പുഴക്കരയിലാണ് ഈ ക്ഷേത്രം സ്ഥിതി ചെയ്യുന്നത്.
## ഐതിഹ്യം
ശ്രീ മുത്തപ്പന്റെ ആയുധങ്ങളായ അമ്പും വില്ലും ഈ മടപ്പുരയോട്‌ ചേർന്ന പ്ലാവിൽ നിന്നും കണ്ടെടുത്തതാണെന്ന് ചരിത്രം സാക്ഷ്യപ്പെടുത്തുന്നു.മുത്തപ്പന്റെ ചൈതന്യം ഇന്നും ഇവിടെ നിറഞ്ഞു നിൽക്കുന്നു.
## മഹോത്സവവും അടിയന്തരങ്ങളും

**തിരുവപ്പന മഹോത്സവം** - എല്ലാ വർഷവും മലയാളമാസം കുംഭം 19,20,21 തീയതികളിലാണ്‌ പടവിൽ മടപ്പുരയിലെ തിരുവപ്പന മഹോത്സവം നടത്തപ്പെടുന്നത്‌.

**പുത്തരിവെള്ളാട്ടം (പുത്തരി അടിയന്തരം)** - മലയാളമാസം തുലാം 9 നാണ്‌ പുത്തരി മഹോത്സവം നടത്തപ്പെടുന്നത്‌.

**അന്നദാനം** - മടപ്പുരയിൽ ദർശ്ശനത്തിനെത്തുന്ന ഭക്തജനങ്ങൾക്ക്‌ എല്ലാദിവസവും ഊട്ടുപുരയിൽ വെച്ച്‌ അന്നദാനം നടത്തിവരുന്നു.
## പ്രധാന വഴിപാടുകൾ
ശ്രീ മുത്തപ്പൻ ദൈവത്തിന്റെ പ്രധാന വഴിപാടായ പയംങ്കുറ്റിയാണ്‌ പടവിൽ മടപ്പുരയിലും പ്രധാനം. ഭക്തജനങ്ങൾ കാര്യസാധ്യ സന്തോഷത്തിന്റെ ഭാഗമായും,നേർച്ചയായും തിരുവപ്പന വെള്ളാട്ടങ്ങൾ കെട്ടിയാടിക്കാറുണ്ട്‌ എന്നതും പ്രധാനമാണ്‌.

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ മുത്തപ്പൻക്ഷേത്രങ്ങൾ
തുർക്‌മാൻ ഗേറ്റ് ഒഴിപ്പിക്കൽ

1976-ൽ ഇന്ദിരാഗാന്ധിയുടെ സർക്കാർ, അടിയന്തരാവസ്ഥകാലത്ത് സഞ്ജയ് ഗാന്ധിയുടെ നേതൃത്വത്തിൽ ഡൽഹിയെ ചേരി ഒഴിപ്പിച്ചു നഗരത്തെ വൃത്തിയാക്കാൻ നടപടികളെടുത്തിരുന്നു. ഇതിന്റെ ഭാഗമായി ഒഴിഞ്ഞുപോകാൻ തയ്യാറാകാതിരുന്ന ഡൽഹിയിലെ തുർക്‌മാൻ ഗേറ്റ് നിവാസികളെ ഒഴിപ്പിക്കാൻ വേണ്ടി ഏപ്രിൽ 18നു വെടിവയ്പ്പ് ആണ് "**തുർക്‌മാൻ ഗേറ്റ് ഒഴിപ്പിക്കൽ"** എന്ന പേരിൽ കുപ്രസിദ്ധിയാർജ്ജിച്ചത്. വീടുകൾ തകർക്കുന്നതിനെതിരെ പ്രതിഷേധിച്ച ആളുകളെ പോലീസ് വെടിവച്ചു കൊന്ന അടിയന്തരാവസ്ഥയിലെ രാഷ്ട്രീയ അടിച്ചമർത്തലിന്റെയും, പോലീസ് ക്രൂരതയുടെയും കുപ്രസിദ്ധമായ കേസായിരുന്നു ഇത്. തുർക്ക്മാൻ ഗേറ്റിൽ കൊല്ലപ്പെട്ട ആളുകളുടെ എണ്ണത്തിന്റെ ഔദ്യോഗിക കണക്ക് ലഭ്യമല്ല, കലാപവും കൂട്ടക്കൊലയും റിപ്പോർട്ട് ചെയ്യാൻ മാധ്യമങ്ങളെ അനുവദിച്ചില്ല. തന്റെ ഒമ്പത് സുഹൃത്തുക്കളെ പോലീസ് കൊലപ്പെടുത്തിയതായി ഒരു പ്രാദേശിക ഗൈഡ് അവകാശപ്പെട്ടു. 10-ലധികം ബുൾഡോസറുകൾ അനധികൃത വീടുകൾ ഇടിച്ചുനിരത്തുകയും, ചേരി നിർമാർജനത്തിനെതിരെ പ്രതിഷേധിച്ച ആളുകൾക്ക് നേരെ പോലീസ് വെടിവയ്ക്കുകയും ചെയ്തു.

## '''പശ്ചാത്തലം'''
അടിയന്തരാവസ്ഥക്കാലത്ത് ഇന്ദിരാഗാന്ധിയുടെ സർക്കാർ, മകൻ സഞ്ജയിഗാന്ധിയുടെ പ്രേരണയാൽ, ഡൽഹിയെ ചേരികളിൽ നിന്ന് ശുദ്ധീകരിക്കാനും, ദരിദ്രരായ നിവാസികളെ ഡൽഹി വിട്ട് ദൂരെയുള്ള ജനവാസ കേന്ദ്രങ്ങളിലേക്ക് മാറാനും നീക്കം ആരംഭിച്ചു. തുർക്ക്മാൻ ഗേറ്റിലെ നിവാസികൾ, മുഗൾ കാലഘട്ടം മുതൽ അവിടെ താമസിച്ചതിനാൽ നഗരത്തിലെത്തി ഉപജീവനത്തിനായി എല്ലാ ദിവസവും ഭാരിച്ച ബസ് ചാർജുകൾ നൽകി യാത്ര ചെയ്യേണ്ടി വന്നതിനാൽ താമസിക്കാൻ വിസമ്മതിച്ചു. *(ഇത് മതിലുകളുള്ള നഗരത്തിന്റെ ആന്തരിക ഭാഗമായിരുന്നു)* അവരുടെ വീടുകൾ ബുൾഡോസർ ഉപയോഗിച്ച് തകർക്കുന്നതിനെതിരെ അവർ പ്രതിഷേധിച്ചു. പ്രതിഷേധക്കാർക്കെതിരെ പോലീസ് വെടിയുതിർക്കുകയും അവരിൽ പലരും കൊല്ലപ്പെടുകയും ചെയ്തു. തൊട്ടടുത്ത ഹോട്ടലിലിരുന്ന് സഞ്ജയ് ഗാന്ധി ബൈനോക്കുലറിലൂടെ സ്ഥിതിഗതികൾ വിലയിരുത്തുന്നുണ്ടായിരുന്നുവെന്ന് കഥകളുണ്ട്.

നേരത്തെ സെൻസർഷിപ്പ് ഏർപ്പെടുത്തിയ സർക്കാർ, കൂട്ടക്കൊല റിപ്പോർട്ട് ചെയ്യരുതെന്ന് പത്രങ്ങളോട് ഉത്തരവിട്ടു. ബിബിസി പോലുള്ള വിദേശ മാധ്യമങ്ങളിലൂടെയാണ് ഇന്ത്യൻ സമൂഹം കൊലപാതകങ്ങളെ കുറിച്ച് അറിഞ്ഞത്. പ്രതിഷേധിച്ച ആളുകളെ ബുൾഡോസറുകൾ ഉപയോഗിച്ച് ഓടിക്കുകയും നിരവധി മരണങ്ങൾക്ക് കാരണമാവുകയും ചെയ്തുവെന്ന് പിന്നീട് റിപ്പോർട്ട് ചെയ്യപ്പെട്ടു.

## '''ആകെ മരണങ്ങൾ'''
ഷാ കമ്മീഷൻ റിപ്പോർട്ട് പോലീസ് ഉദ്യോഗസ്ഥരുടെ മൊഴി രേഖപ്പെടുത്തുകയും വെടിവെപ്പിൽ 20 സാധാരണക്കാരെങ്കിലും മരിച്ചതായി ഒരു ഓഫീസ് സമ്മതിക്കുകയും ചെയ്തു.

## '''ഇതും കാണുക'''
⇘  ഷാ കമ്മീഷൻ

⇘  ഓപ്പറേഷൻ ബ്ലൂസ്റ്റാർ

## അവലംബം


വർഗ്ഗം:കലാപങ്ങൾ
ടി. സുധാകരൻ

മലയാളത്തിലെ ചലച്ചിത്ര-നാടക നടനാണ് **ടി. സുധാകരൻ**. തട്ടാലത്ത് സുധാകരൻ എന്നാണ്  മുഴുവൻ പേര്.

## ജീവിത രേഖ
1943-ലാണ് ജനണം. പ്രഭാതസവാരിക്കിടെ ബൈക്കിടിച്ച് പരിക്കേറ്റ് ചികിത്സയിലായിരുന്ന സുധാകരൻ
2016 ജനുവരി 04-ന് മരിച്ചു.

1957-ൽ സ്കൂൾ സാഹിത്യസമാജത്തിലൂടെയാണ് ആദ്യമായി അരങ്ങിലെത്തിയത്. 1998–ൽ വയനാട് ഡെപ്യൂട്ടി കലക്ടറായി ഔദ്യോഗിക ജീവിതത്തിൽ നിന്ന് വിരമിച്ചശേഷം കലാപ്രവർത്തനത്തിൽ സജീവമായി.

കോഴിക്കോടൻ നാടകവേദികളിൽ അരനൂറ്റാണ്ടോളം നിറസാന്നിധ്യമായിരുന്നു ടി. സുധാകരൻ അമ്പതോളം സിനിമകളിലും അമച്വർ–പ്രൊഫഷണൽ ഉൾപ്പെടെ അഞ്ഞൂറോളം നാടകങ്ങളിലും അഭിനയിച്ചു.

## അഭിനയിച്ച നാടകങ്ങൾ
* വൃദ്ധവൃക്ഷം (സംവിധാനം - എ. ശാന്തകുമാർ) - സുധാകരൻ അവസാനമായി അഭിനയിച്ച നാടകം
* ഈ എട്ടത്തി നുണയേ പറയൂ (സംവിധാനം - അക്കിത്തം)
* കലിംഗ (സംവിധാനം - കെ.ടി. മുഹമ്മദ്)
* ദീപസ്തംഭം മഹാശ്ചര്യം
* സൃഷ്ടി
* നാൽക്കവല
* കാഫർ
* അച്ഛനും ബാപ്പയും

## നാടകസംഘങ്ങൾ
* 1969-ൽ കെ. ആർ. മോഹൻദാസുമായി ചേർന്ന് "അണിയറ" എന്ന നാടകസംഘം രൂപികരിച്ചു.
* ജി. ശങ്കരപ്പിള്ള, പി. കെ. വേണുക്കുട്ടൻ നായർ, കെ. എം. ആർ. തുടങ്ങിയവരുമായി ചേർന്ന് "അരങ്ങ്" എന്ന നാടകസംഘം രൂപികരിച്ചു
* കെ. ടി. രവിയുമായി ചേർന്ന് പുതിയപാലം കേന്ദ്രമാക്കി "ചെന്താമര തിയറ്റേഴ്സ്" എന്ന നാടസംഘം രൂപികരിച്ചു.

## സിനിമകൾ - വർഷം
* ഐൻ - 2015
* പഞ്ചലോഹം - 1998
* സാമൂഹ്യപാഠം - 1996
* നീലഗിരി - 1991
* ഈ തണുത്ത വെളുപ്പാൻ കാലത്ത് - 1990
* ഇന്ത്യൻ റുപ്പി
* നിഴൽക്കുത്ത് 
* വിധേയൻ
* ഭരതം
* ഗുൽമോഹർ
* ജോർജ്കുട്ടി കെയർ ഓഫ് ജോർജ്കുട്ടി
* പട്ടാഭിഷേകം
* സുദിനം
* പ്രദക്ഷിണം
* ആകാശത്തൊരു കിളിവാതിൽ
* പിൻഗാമി
* ഹൃദയത്തിൽ നീ മാത്രം
* വാരിക്കുഴി

## അവാർഡുകൾ
* മികച്ച നടനുള്ള കേരള സംഗീത നാടക അക്കാദമി പുരസ്കാരം. -  ഡോ. ഇന്ദുകുമാർ രചനയും കെ. ആർ. മോഹൻദാസ് സംവിധാനവും ചെയ്ത "പുനർജനിയിലെ യുവാവാണ്" എന്ന നാടകത്തിലെ അഭിനയത്തിനാണ് അവാർഡ്.
* 1964–ലാണ് സുധാകരനെ തേടി ആദ്യ അംഗീകാരമെത്തിയത്. കുതിരവട്ടം പപ്പു ഒരുക്കിയ 'ചിരി അഥവാ കുറ്റിച്ചൂൽ' എന്ന നാടകത്തിലെ അഭിനയത്തിന് മികച്ച ഹാസ്യനടനുള്ള പുരസ്കാരം ലഭിച്ചു.
* കോഴിക്കോട് കോർപറേഷൻ നടത്തിയ നാടകമത്സരങ്ങളിൽ മികച്ച നടനുള്ള ബഹുമതി പലതവണ ലഭിച്ചിട്ടുണ്ട്.

## കുടുംബം
ഭാര്യ: സൂര്യപ്രഭ, മകൻ - സുധീഷ് സിനിമ നടനാണ്.

## അവലംബം

വർഗ്ഗം:അഭിനേതാക്കൾ
വർഗ്ഗം:അഭിനേതാക്കൾ - അപൂർണ്ണലേഖനങ്ങൾ
വർഗ്ഗം:1943-ൽ ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ജനുവരി-5ന് മരിച്ചവർ
ജുങ്കോ താബെയ്

എവറസ്റ്റ്‌ കൊടുമുടി കീഴടക്കിയ ആദ്യത്തെ വനിതയാണ് **ജുങ്കോ താബെയ്** (ജനനം: 22 സെപ്റ്റംബർ 1939). ജാപ്പനീസ് വംശജയായ ജുങ്കോ, 16 മെയ് 1975 നാണ് എവറസ്റ്റ് പർവ്വതത്തിന്റെ നിറുകയിൽ കാൽകുത്തിയത്.

## ആദ്യകാലം
തന്റെ പത്താമത്തെ വയസ്സിൽ ജുങ്കോ ആദ്യത്തെ പർവതാരോഹണം നടത്തി. ഏതാണ്ട് 6289 അടി ഉയരമുള്ള നാസു പർവ്വതമാണ് തന്റെ സ്കൂൾ കാലഘട്ടത്തിൽ അധ്യാപികയുടെ സഹായത്തോടെ ജുങ്കോ കീഴടക്കിയത്.  ഷോവ വിമൻസ് സർവ്വകലാശാലയിൽ ബിരുദപഠന കാലത്തു തന്നെ, അവിടെയുള്ള പർവതാരോഹക ക്ലബ്ബിൽ ജുങ്കോ അംഗമായിരുന്നു. 1969 ൽ അവർ ലേഡീസ് ക്ലൈംബിങ് ക്ലബ് സ്ഥാപിച്ചു. ആൽപ്സ് പർവ്വതനിരകളിലെ, ഫ്യൂജി ഉൾപ്പെടെയുള്ള രണ്ടു പർവ്വതങ്ങൾ ജുങ്കോ വൈകാതെ കീഴടക്കി. 1972 ഓടുകൂടി ജുങ്കോ, ജപ്പാനിലെ അറിയപ്പെടുന്ന ഒരു പർവ്വതാരോഹകയായി മാറി.

## എവറസ്റ്റ് പര്യവേഷണം
1970 മേയ് 19 ന് അന്നപൂർണ്ണ പർവ്വതം കീഴടക്കിയ ശേഷം, താബേയ് അടങ്ങിയ പതിനഞ്ചംഗ സംഘം എവറസ്റ്റ് പര്യവേഷണത്തിനായി തയ്യാറെടുത്തു. പര്യവേഷണ സംഘത്തിൽ ഭൂരിഭാഗവും, വനിതകളായിരുന്നു. അധ്യാപകരും, കംപ്യൂട്ടർ പ്രോഗ്രാമേഴ്സും ഒക്കെ അടങ്ങിയതായിരുന്നു പര്യവേഷണ സംഘം. താബെയ് ഉൾപ്പെടെ രണ്ടു പേൾ അമ്മമാരുമായിരുന്നു. പർവ്വതാരോഹണത്തിനായി സംഘത്തിന് സാമ്പത്തിക സഹായം ലഭിച്ചിരുന്നുവെങ്കിലും, പര്യവേഷണത്തിനുള്ള ഫീസ് നൽകാൻ ആ തുക മതിയാകുമായിരുന്നില്ല. പുനരുപയോഗം ചെയ്യാവുന്ന കാർ ഷീറ്റുകളും, സ്വയം നിർമ്മിച്ച ഗ്ലൗസുകളുമാണ് പര്യവേഷണത്തിനായി സംഘത്തിനുണ്ടായിരുന്നത്.

1975 മേയ് നാലാം തീയതിയാണ് ജുങ്കോ നേതൃത്വം നൽകിയ സംഘം എവറസ്റ്റ് പര്യവേഷണം ആരംഭിച്ചത്. 6,500 അടി മുകളിലാണ് പര്യവേഷണ സംഘം തങ്ങളുടെ ആദ്യത്തെ ക്യാംമ്പ് പടുത്തുയർത്തിയത്. പെട്ടെന്നുണ്ടായ കനത്ത ഹിമപാതം, അവരുടെ ടെന്റുകളെ ആകെ തകർത്തുകളഞ്ഞു. എന്നിരുന്നാലും, പര്യവേഷണ സംഘത്തിലെ ആർക്കും ആളപായമുണ്ടായില്ല. 1975 മേയ് പതിനാറാം തീയതി ജുങ്കോ എവറസ്റ്റ് കൊടുമുടിയുടെ നിറുകയിലെത്തി.

## മറ്റു പര്യവേഷണങ്ങൾ

## അവലംബം

വർഗ്ഗം:പർവ്വതാരോഹകർ
വർഗ്ഗം:1939-ൽ ജനിച്ചവർ
വർഗ്ഗം:സെപ്റ്റംബർ 22-ന് ജനിച്ചവർ
ചോലക്കറുമ്പി

പശ്ചിമഘട്ടതദ്ദേശവാസിയായ അത്യപൂർവ്വമായ ഒരിനം തവളയാണ് **ചോലക്കറുമ്പി** അഥവാ **Black Microhylid Frog (Malabar Black narrow-mouthed frog, Orange Black Tubercled Indian Microhylid). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്. ഇന്ത്യയിലെ പശ്ചിമഘട്ടത്തിൽ മാത്രമാണ് ഇവ കാണപ്പെടുന്നത്. കേരളത്തിലെ പെരിയാർ കടുവാ സങ്കേതത്തിലും തമിഴ്നാട്ടിലെ ആനമലയിലും അഗസ്ത്യമലയിലെ ഇന്ദിരാഗാന്ധി ദേശിയോദ്യാനത്തിലുമാണ് ഇവയെ കണ്ടെത്തിയിട്ടുള്ളത്. വംശനാശത്തിന്റെ വക്കിലുള്ള ചോലക്കറുമ്പിയെ 1996-ലാണ് അവസാനമായി കണ്ടെത്തിയിട്ടുള്ളത്.

1878-ൽ കേണൽ ബെടോം ആണ് ചോലക്കറുമ്പിയെ ആദ്യമായി കണ്ടെത്തിയത്. സമുദ്രനിരപ്പിൽ നിന്നും നാലായിരത്തോളം അടി ഉയരത്തിലുള്ള ആനമലയിലെ നിത്യഹരിത വനങ്ങളിലെ നിലത്തു വീണുകിടക്കുന്നതോ ജീർണിച്ചതോ ആയ മരങ്ങളുടെ അടിയിലാണ് ഇവയെ കണ്ടെത്തിയത്.

ശാസ്ത്രലോകം ആകെ ആറു തവണ മാത്രമാണ് ഈ തവളയെ കണ്ടെത്തിയിട്ടുള്ളത്. ടാൻസാനിയയിൽ കാണുന്ന അമാനി, ബനാന എന്നീ ഇനം തവളകളുമായി ഇവയ്ക്ക് ബന്ധമുള്ളതായി പഠനങ്ങൾ പറയുന്നു.

ശരീരം കറുപ്പിൽ നീല നിറത്തിലുള്ള പുള്ളികളോട് കൂടിയതാണ്. ശരീരത്തിന്റെ അടിയിൽ ഓറഞ്ചു നിറത്തിലുള്ള അടയാളങ്ങൾ ഉണ്ട്. മുകളിലായി ചൊറിത്തവളയ്ക്ക് സമാനമായി മുഴകൾ കാണപ്പെടുന്നു. ഇവയുടെ ശരീരത്തിൽ സ്പർശിക്കുമ്പോൾ ചെറിയ പന്ത് പോലെ ഉരുണ്ടു കൂടുന്നു. ഒപ്പം അടിയിലെ ഓറഞ്ചു നിറം ദൃശ്യമാകും വിധം നിശ്ചലമായി കിടക്കും. ചെവിക്കല്ല് ഇല്ലെന്നുള്ളത് ഇവയുടെ പ്രത്യേകതയാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:തവളകൾ
വർഗ്ഗം:ഇന്ത്യയിലെ തവളകൾ
വർഗ്ഗം:ഒരു സ്പീഷീസ് മാത്രമുള്ള ജീവികൾ
കെ.വി. മഹാദേവൻ

***മാമ*** എന്നും അറിയപ്പെട്ട, **കൃഷ്ണൻകോവിൽ വെങ്കടാചലം മഹാദേവൻ (K. V. Mahadevan)** (; 14 മാർച്ച് 191821 ജൂൺ 2001),  ഒരു ദക്ഷിണേന്ത്യക്കാരനായ സംഗീതസംവിധായകനായിരുന്നു. ഇന്നും ശങ്കരാഭരണം മുതലായ സിനിമകൾക്കു നൽകിയ സംഗീതത്താൽ അദ്ദേഹം ഓർമ്മിക്കപ്പെടുന്നു.

## ജീവിതം
1918 -ൽ നാഗർകോവിലിൽ ജനിച്ച കെ. വി. മഹാദേവൻ എം എസ് വിശ്വനാഥന്റെയും ടി കെ രാമമൂർത്തിയുടെയും സമകാലികനായിരുന്നു. 1942 -ൽ മനോന്മണി എന്ന സിനിമയിൽ തുടങ്ങി നാലു പതിറ്റാണ്ടോളം നീണ്ടുനിന്ന സംഗീതജീവിതത്തിൽ അദ്ദേഹം ഏതാണ്ട് 600 -ഓളം സിനിമകൾക്ക് സംഗീതസംവിധാനം നിർവ്വഹിച്ചു. 1990 മധ്യത്തോടെ ആരോഗ്യം മോശമായത് അദ്ദേഹത്തിന്റെ സംഗീതജീവിതത്തിന് വിരാമമിട്ടു. 1992 -ലെ *[[Swathi Kiranam|സ്വാതി കിരണം]]* ആണ് അദ്ദേഹത്തിന്റെ അവസാന സിനിമ.

## സിനിമ
;തമിഴ്
**[[Manonmani (film)|മനോന്മണി]]* (1942)
**[[Aadavantha Deivam|ആടവന്ത ദൈവം]]* (1960)
**[[Sarada (film)|ശാരദ]]* (1962)
**[[Iruvar Ullam (1963 film)|ഇരുവർ ഉള്ളം]]* (1963)
**[[Thiruvilayadal|തിരുവിളയാടൽ]]* (1965)
**[[Saraswati Sabatham|സരസ്വതീ ശപഥം]]* (1966)
**[[Thiruvarutchelvar|തിരുവരുചെൽവർ]]* (1967)
**[[Kandhan Karunai|കാന്തൻ കരുണൈ]]* (1967)
**[[Thirumal Perumai|തിരുമൽ പെരുമൈ]]* (1968)
**[[Adimaippenn|ആദിമായ്പെൺ]]* (1969)
;മലയാളം
**[[Nairu Pidicha Pulivalu|നായരു പിടിച്ച പുലിവാൽ]]* (1958) - പശ്ചാത്തലസംഗീതം മാത്രം.
**[[Aana Valarthiya Vanampadiyude Makan|ആന വളർത്തിയ വാനമ്പാടിയുടേ മകൻ]]* (1971)
**[[Padmatheertham|പദ്മതീർത്ഥം]]*(1978)
**[[Kayalum Kayarum|കായലും കയറും]]* (1979)
**[[Enne Snehikkoo Enne Maathram|എന്നെ സ്നേഹിക്കൂ എന്നെ മാത്രം]]* (1981)
**[[Kakka (film)|കാക്ക]]* (1982)
**[[Piriyilla Naam|പിരിയില്ല നാം]]* (1984)
**[[Vepraalam|വെപ്രാളം]]* (1984)
**[[Rangam (film)|രാഗം]](1985)
**മംഗല്യ ചാർത്ത്* (1987)
;തെലുഗു
**Adavi Ramudu* (1977)
**ശങ്കരാഭരണം* (1980)
**Srinivasa Kalyanam* (1987)
**Aadavaallu Meeku Joharlu* (1981)
**Saptapadi* (1981)
**Trishulam* (1982)
**Sirivennela* (1986)
**Janaki Ramudu* (1988)
**Nari Nari Naduma Murari* (1990)
**Alludugaru* (1990)
**Assembly Rowdy* (1991)
**Swathi Kiranam* (1992)
;കന്നഡ
**Manini* (1979)
**Guru Shishyaru* (1981)
**Krishna Rukmini* (1988)

==സമ്മാനങ്ങൾ==
* [[National Film Award for Best Music Direction]] (1967) for *Kandan Karunai* (first recipient of the award)
* [[Tamil Nadu State Film Award for Best Music Director]] (1969) for *Adimai Penn*
* National Film Award for Best Music Direction (1980) for *Sankarabharanam*
* [[Filmfare Best Music Director Award (Telugu)]] (1992) for *Swathi Kiranam''

## മരണം
2001 ജൂൺ 21 -ൽ ചെന്നൈയിൽ വച്ചാണ് അദ്ദേഹം മരണമടഞ്ഞത്.

## അവലംബം

വർഗ്ഗം:Best Music Direction National Film Award winners
വർഗ്ഗം:Indian film score composers
വർഗ്ഗം:Filmfare Awards South winners
വർഗ്ഗം:Tamil people
വർഗ്ഗം:20th-century Indian musicians
വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:കന്യാകുമാരി ജില്ലയിൽ ജനിച്ചവർ
വർഗ്ഗം:തമിഴ് ചലച്ചിത്രസംഗീതസം‌വിധായകർ
വർഗ്ഗം:1918-ൽ ജനിച്ചവർ
വർഗ്ഗം:2001-ൽ മരിച്ചവർ
വർഗ്ഗം:കന്നഡ ചലച്ചിത്രസംഗീതസംവിധായകർ
വർഗ്ഗം:തെലുഗു ചലച്ചിത്രസംഗീതസംവിധായകർ
കേരളത്തിലെ തവളകളുടെ പട്ടിക

*കേരളത്തിലെ ഉഭയജീവികളുടെ പട്ടിക

വർഗ്ഗം:കേരളവുമായി ബന്ധപ്പെട്ട പട്ടികകൾ
വർഗ്ഗം:തവളകൾ
വർഗ്ഗം:ജീവികളുമായി ബന്ധപ്പെട്ട പട്ടികകൾ
ബ്രോചേവാരവരുരാ

മൈസൂർ വാസുദേവാചാര്യർ രചിച്ച ആദിതാളത്തിലുള്ള ഒരു കീർത്തനമാണ് **ബ്രോചേവാരവരുരാ (Broche Varevaru Ra)**. കമാസ് രാഗത്തിലുള്ള  ഇത് ശങ്കരാഭരണം ചിത്രത്തിൽ എസ്.പി. ബാലസുബ്രഹ്മണ്യവും വാണി ജയറാമും ചേർന്ന് ആലപിക്കുന്നുണ്ട്. 

വാസുദേവാചര്യർക്ക് 90 വയസ്സിനോട് അടുപ്പിച്ചുള്ളപ്പോൾ കലാക്ഷേത്രത്തിൽ എം.എസ്. സുബ്ബലക്ഷ്മി ഈ കൃതി പാടുന്നതുകേട്ട് ഇങ്ങനെ പറയുകയുണ്ടായിയത്രേ.

*സമ്പത്തില്ലാത്തതിനാൽ തന്റെ മകളെ കല്ലുമാലയും കുപ്പിവളകളുമിട്ട് വിവാഹം ചെയ്തയച്ച പിതാവിനെപ്പോലെ എനിക്കു തോന്നുന്നു.* 
*പട്ടും രത്നങ്ങളും അണിഞ്ഞാണല്ലോ ഇന്നവൾ തിരിച്ചു വന്നിരിക്കുന്നത്*.  

## വരികൾ

**പല്ലവി**
ബ്രോചേവാ രെവരുരാ
നിനു വിന രഘുവരാ

**അനുപല്ലവി**
നീ ചരണാംബുജമുലു നേ 
വിഡജാല കരുണാലവാല
ഓ ചതുരാനനാദി വന്ദിത നീകു പരാകേല നയ്യ
നീ ചരിതമു പോഗഡലേനി നാ ചിന്ത തീർച്ചി വരമുലിച്ചി വേഗമേ

**ചരണം**
സീതാപതേ നാപൈ നീകഭിമാനമു ലേദാ
വാതാത്മജാർച്ചിത പാദ നാ മൊരലനു വിനരാദാ
ഭാസുരമുഗ കരിരാജുനു ബ്രോചിന വാസുദേവുഡവു നീവു കദാ
നാ പാതകമെല്ലാ പോഗോട്ടി ഗട്ടിഗ നാ ചേയി പട്ടി വിഡുവക


### ചിട്ടസ്വരം
സ - സ നി ധ പ ധ നി സ നി നി ധ ധ പ മ	
പ - ധ മ - - ഗ - - മ - പ - ധ - നി	
സ നി ധ പ മ നി ധ പ മ ഗ മ പ ധ മ	
ഗ രി സ - സ മ - ഗ മ പ ധ മ - പ ധ നി	
സ സ രി നി - നി നി സ ധ - ധ ധ നി പ ധ	
മ പ ധ നി സ നി ധ പ മ ഗ മ നി ധ നി പ ധ	
മ- പ ധ നിസ മ - ഗ രി സ രി - സ - നി	
ധ പ സ - നി - ധ പ മ ഗ - മ - പ ധ നി	

## കുറിപ്പുകളും പലരും പാടിയ പാട്ടുകളിലേക്കുള്ള കണ്ണികളും

## ഇതും കാണുക
* മൈസൂർ വാസുദേവാചാര്യർ
* കർണ്ണാടക സംഗീതജ്ഞർ

## പുറത്തേക്കുള്ള കണ്ണികൾ
*എം എസ് സുബ്ബലക്ഷ്മിയുടെ ആലാപനം

വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
വർഗ്ഗം:കമാസ് രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:മൈസൂർ വാസുദേവാചാര്യർ ചിട്ടപ്പെടുത്തിയ കൃതികൾ
പഠാൻകോട്ട് ആക്രമണം (2016)

2016 ജനുവരി രണ്ടിന് പശ്ചിമ എയർ കമ്മാൻഡിന് കീഴിലുള്ള പഠാൻകോട്ട് എയർ ഫോഴ്സ് സ്റ്റേഷൻ ഒരു കൂട്ടം തീവ്രവാദികൾ ആക്രമിച്ചു.  ആദ്യ ഘട്ട സംഘടനത്തിൽ 2 തീവ്രവാദികളും 3 സുരക്ഷാസൈനകരും കൊല്ലപ്പെട്ടു.  ഏകദേശം 17 മണിക്കൂർ പോരാട്ടം നീണ്ടു നിന്നു. ഇന്ത്യൻ കരസേനയുടെ യൂണിഫോം അണിഞ്ഞാണ് തീവ്രവാദികൾ എത്തിയത്. ജയ്‌ഷെ-ഇ-മുഹമ്മദ് എന്ന തീവ്രവാദിസംഘടനയാണ് ആക്രമണത്തിന് പിന്നിലെന്ന് സംശയിക്കുന്നു. 

പിന്നീടുള്ള  പോരാട്ടത്തിൽ 3 സൈനികർക്ക് പരിക്കേൽക്കുകയും ആശുപത്രിയിൽ വെച്ച് മരണമടയുകയും ചെയ്തു. അതോടെ മരണ സംഖ്യ ആറായി. ജനുവരി 3 ന് വെടിയൊച്ചകൾ കേൾക്കുകയും ഒരു സുരക്ഷാസൈനികൻ,മലയാളിയായ പാലക്കാടു സ്വദേശി എലുമ്പുലാശേരി  കളരിക്കൽ ലെഫ് . കേണൽ നിരഞ്ജൻ കുമാർ, IED സ്പോടനത്തിൽ വീരമൃത്യു വരിക്കുകയും ചെയ്തു.ജനുവരി 4 ന് അഞ്ചാമത്തെ ഭീകരനും വധിക്കപ്പെട്ടു. ജനുവരി 4ന് യുണൈറ്റഡ്  ജിഹാദ് കൌൺസിൽ അക്രമത്തിന്റെ ഉത്തരവാദിത്തം എറ്റടുത്തു.

ആക്രമണത്തിന്റെ തലേന്ന് പഞ്ചാബ്‌ പോലീസിലെ ഗുർദാസ്പൂർ എസ്പി സൽവീന്ദർ സിങ്ങിനെ തട്ടിക്കൊണ്ടു പോയെന്നു പറയുന്ന സംഭവത്തിന് ഇതുമായി ബന്ധമുണ്ടെന്നാണ് കരുതുന്നത്. സഞ്ചാരത്തിന് വേണ്ടിയാണ് തീവ്രവാദികൾ എസ്പിയുടെ വാഹനം തട്ടിയെടുത്തത്. ആ സമയം ബീക്കൺ ലൈറ്റുകളും മറ്റും പ്രവർത്തിപ്പിക്കാഞ്ഞതിനാൽ തീവ്രവാദികൾക്ക് അത് പോലീസ് വാഹനമായിരുന്നു എന്ന് മനസ്സിലായിരുന്നില്ല.

## അവലംബങ്ങൾ

വർഗ്ഗം:പഞ്ചാബിലെ കുറ്റകൃത്യങ്ങൾ (ഇന്ത്യ)
വർഗ്ഗം:പത്താൻകോട്ട്
വർഗ്ഗം:ഭീകരാക്രമണങ്ങൾ